Eusko Jaurlaritzak Zientzia, Teknologia eta Berrikuntzaren Euskal Sareko agente gisa akreditatu du Mugikortasun Klusterra - SPRI\nDatozen lau urteetan, Mugikortasun Klusterrak 15 lan-talde izango ditu eskaintza eta eskaera teknologikoaren arteko bitartekaritza-lana bultzatzeko.\nEusko Jaurlaritzako Ekonomi Garapen, Jasangarritasun eta Ingurumen Sailak Agente Zientifiko eta Teknologiko bezala sartu du Euskadiko Mugikortasun eta Logistika Klusterra Zientzia, Teknologia eta Berrikuntzaren Euskal Sarean, “Eskaintza eta Eskaera arteko Bitartekaritza-agente” kategoriarekin.\nEskaintza eta eskaera arteko bitartekaritza-agenteen zeregina da enpresen (batez ere ETEen) eskaintza eta eskaera teknologikoaren arteko bitartekaritza-lanak egitea I+G-ren balio kate osoan zehar.\nAitortza hori jaso ondoren, klusterra Zientzia, Teknologia eta Berrikuntzaren Euskal Sistemaren nukleo nagusia osatzen duten erakundeen sare publiko-pribatu bateko kide izango da. Ikerketa, garapen eta berrikuntzako agenteen multzo bat da, zeintzuek I+G+B-ko jarduera garatzen baitute modu koordinatuan, Euskadin aberastasuna eta ongizatea sortzen duen ikerketa espezializatu eta bikainaren bidez.\nMugikortasun klusterra duela 15 urte jarri zen martxan, helburutzat harturik arlo horretako lankidetza eta berrikuntza bultzatzea mugikortasun seguruagoa, eraginkorragoa, garbiagoa eta jasangarriagoa lortzeko eta, horren bidez, lehiakortasun-palanka izateko. Azken urteotan, ZTBESeko kide berri honek I+G-ko proiektu askotan parte hartu du, eta berrikuntzaren emaitzak zabaldu ditu hitzaldiak, mintegiak eta bestelako ekitaldi dibulgatiboak antolatuz.\nEskaintza eta eskaera teknologikoaren arteko bitartekaritza-agente gisa, Euskadiko Mugikortasun eta Logistika Klusterrak indartu egingo du ikerketaren merkaturako orientazioa etapa guztietan, hasi oinarrizko ikerketatik eta garapen esperimentaleraino, eta maximizatu egingo du Euskadin mugikortasun arloko ezagutzan eginiko inbertsioen balioa. Bitartekaritza-lanez gain, jarraituko du aholkularitza ematen, aukerak detektatzen, I+G+B-ko proiektuak sustatzen eta haietan parte hartzen, eta sortutako ezagutza zabaltzen. 2021-2024 urteetarako helburua da eskaintza eta eskaera teknologikoaren arteko 15 bitartekaritza-talde mobilizatzea mugikortasunaren eta logistikaren sektorean.\nZientzia, Teknologia eta Berrikuntzako Euskal Sarean daude: Agente Bereziak, Unibertsitateetako Ikerketako Egiturak, Oinarrizko eta Bikaintasuneko Ikerketa Zentroak, Zientzia, Teknologia eta Berrikuntza Hedatzeko Agenteak, Osasun arloko Ikerketako Institutuak (OII), Osasun arloko I+G-ko Erakundeak, Teknologi Zentroak, Ikerketa Kooperatiboko Zentroak (IKZ), Enpresetako I+G unitateak, Eskaintza eta Eskaera arteko Bitartekaritza-agenteak.


Jaurlaritzak letra txikiari heldu nahi dio gutxieneko jarduera bati eusteko | Ekonomia | Berria\nNoiz sortua: 2020-03-30 15:23:58\nSidenor enpresako langileak jarduera eteteko eskatzen, aurreko astean. MARISOL RAMIREZ / FOKU Tamaina handiagoan ikusi\nEspainiako Gobernuaren azken dekretuak atea itxi dio Jaurlaritzak babesten duen gutxieneko jarduerari eusteko aukera horri, edo hori ematen zuen atzo. Gaur ez baitago batere argi Pedro Sanchezen gobernuak zer agindu duen. Argitzeko saio betean ari da Eusko Jaurlaritza egun osoan, aukeraren bat ikusten baitu jarduerari eusteko zenbait alorretan, funtsezkotzat jo diren horiez harago. Horrela esan dio BERRIAri Ekonomiaren Garapenerako sailburu Arantxa Tapiak. «Dekretuak jasotakoa argitzeko saio betean gaude oraintxe Espainiako Gobernuarekin. Gure helburua da gutxieneko jarduera bati eustea, ez %100 eustea eta langileak arriskuan jartzea, baizik eta osasun neurriak lehenetsita, ekoizpenari gutxieneko batean eustea, gero berpiztea errazagoa izan dadin».\nDekretuaren lerro batzuek ate bat zabalduko lukete horretarako, Tapiaren ustez, baina, dioenez, «argitasun handiagoa» behar dute ministerioaren aldetik, «zeren eta ezin dugu jarduerarekin segitu eta gero isunak jaso». Dena den, Tapiak ez du amore eman: «Uste dugu posible dela jarduera hari bati eustea».\nEsate baterako, Ekonomiaren Garapeneko Sailak uste du siderurgiak ere aurrera egin dezakeela agian. «Siderurgia ez da aipatzen salbuetsita dauden sektoreen artean, baina, energiaren alorrean, industria elektrointentsiboek badute mekanismo bat etenak ekiditeko, sistema hondatu ez dadin. Orain ez dago %100ean, baina argindar sistemari agian ekarpen bat egiten diola kontuan hartuta, jarraitu ahalko luke siderurgiak». Besteak beste, hori argitzen saiatzen ari dira sailean. «Lan Ministerioak barkamena eskatu ez, baina onartu baitu interpretazio okerrerako ate bat zabalik utzi duela, eta azalpen gehiago emango dituela. Ikus dezagun zer gertatzen den».\nKafea denentzat egon den galdetuta, baietz uste du Tapia sailburuak, ez dela kontuan hartu industriak zenbateko pisua duen euskal ekonomian. «Guztiontzako balio duen dekretu bat egin dute, eta badago sentipen hori: guztiok berdin-berdinak izan behar dugula; eta ez dute kontuan hartu legea guztiontzat berdina izanda ere interpretazio desberdinak egin daitezkeela. Kanarietan dagoen industria jarduerak ez du zerikusirik Euskadin dagoenarekin, adibidez. Maria Txibite presidentea ere horixe bera eskatzen ari zaio Pedro Sanchezi: malgutasuna».\nEkonomistek atzeraldia segurutzat jotzen dute 2020rako, eta Jaurlaritzak berretsi du oso litekeena dela hori gertatzea. Baina aurreikuspen apokaliptikoetatik harago, 2021ean hazten hastea aukera bat dela uste du Arantxa Tapiak. «Datuek esango digute non gauden, baina, ikusita Asian nola eman dioten buelta egoerari, pentsa daiteke hemen ere emango diogula. Hala ere, kontua da mundu mailako soluzio bat behar dela, Txinak orain mugak itxi baititu kutsatze gehiago ez hartzeko kanpotik. Birusa mendean hartu arte merkatu nagusi guztietan, zaila izango da susperraldiari ekitea».


Hegoaldean | 2021eko Urriaren 21a\nLur ikara senditu dute Nafarroanhiru tokitan. Epizentroa Lizoainenzuen eta 3.9ko indarrarekin.Iruñatik Zangozara artean senditudute. Kalterik ez du eragin,bainan beldurra bai. Izialdurarekinjende zenbaitek karrikannahiago ukan dute gaua pasatu.Ez da lehen aldia horrelako lurikarak inarrosten duela Nafarroakozonaldea.\nHegoaldean | 2021/10/21\nEhun bat lagun elkarretaratudira Elizondoko osasun zerbitzuenaitzinean medikuntzakoadituen eskasia salatzeko: urtet’erdi badu pediatrarik ez dela,halaber larrialdietarako medikuaekainaz geroz eta hala uztailazgeroz mediku postu bathutsik dago.\nLemoako mendiko gurutze frankistaaurtiki du Ernaik eta “espainiarkolonialismoaren, faxismoareneta 78ko erregimenarensinboloa den”, HispanitatearenEgunerako, Euskal Herrikoeskualdeetan antolatu dituenmobilizazioetan parte hartzeradeitu du.Frankismoaren erreferentziekgaurkotasuna dute oraindikere. 36ko gerlan garaile izanzirenak goresten dituzte hainbattokitako kaleen izenek edoeraikuntzek.\nHorietako bat daLemoako mendiko muinoarengainean dagoen gurutzea. Gaztemugimenduak, Ernaik botaduena, “ikur frankistak EuskalHerritik ezabatzeko” asmoarekin.\nGazte Koordinakunde Sozialistak(GKS) eta Ikasle Abertzaleek(IA) antolatutako Gazte TopaguneSozialistak ehunka gaztebildu ditu, Altsasun Nafarroan.Mugimendu sozialistak estrategikotzatdauzkan auzien inguruaneztabaidatzeko guneak aisialdirabideratutakoekin uztartudituzte. “Klase gabeko gizarteaeraiki nahi duen proiektuarekinlerrokatuta gaude”, azpimarratuzuen Ibarzabalek.\nProiektu hori nola garatu ereizan dute hizpide egunotan.Larunbatean, "Krisi kapitalistaeta estrategia sozialista berriarenoinarriak" hitzaldia eginzuten. “Komunismoaren esperientziahistorikoaren irakurketakritikoa egin zen” hartan, Ibarzabalenarabera, irakaspenakatera zituzten hortarik: “Zer jasodezakegun eta zer txertatu gurelan politikoan”.\nAieteko Nazioarteko Konferentziarenhamargarren urtebetetzea,hiru egunez DonostiatikBaionara ospatu da. Foro Sozialarenhitzetan, “Aieteko espirituaberreskuratzea” zen jardunaldienhelburuetako bat, “duelahamar urte, aktore ezberdinakbildu zituen, norabide berean”.Hitzorduak aniztasunaren argazkiautzi du, sentsibilitate politikoguzietako ordezkariek bat egindutelako. Jardunaldien amaieranForo Sozialak nabarmendudu “biktima guziak babesteko”ordua etorri dela.\nAgus Hernanekberretsi du “oso prozesuberritzailea” izan zela Aietekokonferentziarekin mamitu zenprozesu hori. Parte-hartzaile guziekazpimarratu dute presoenauzia eta biktimen gaia direlakonponbidearen muina eta jendartezibilaren protagonismoaezinbestekotzat jo dute bakeaegonkortzen jarraitzeko. BrianCurrin Hego Afrikako abokatuaketa euskal prozesuan bitartekariizandakoak hetsi ditu jardunaldiak.Orain arteko prozesua“arrakastatsutzat” jo du, bainanAieteko A...\nAieten Nazioarteko Konferentzian parte hartu duten ordezkariak\n“Dorpea izan da prozesua baina,Aieteko Konferentziarekinbakea sendotu da Euskal Herrian.Belaunaldi oso bat indarkeriarikgabe hazi da”, errandu Jonathan Powell nazioartekobitartekariak. Baina oraindikbidea egiteko ikusten du: “Ezduzue zinezko adiskidetzea lortu,biktimen auzia eta presoenaere landu behar dira eta horibeharrezkoa da”. Britaniar diplomatikobarkamena eskatzearenaldekoa da: “Barkamena adiskidetzearenpuntu garrantzitsuada baina, ez duzue lortukobozgorailuen diplomaziarekin.Isilpeko elkarrizketetan lortukoduzue, diskrezioz, bi aldeak barnatikmintzen dituen gaia delako.Denbora beharko da horilortzeko”.\nIbarretxe lehendakariohiak deklaratu du erreferendumbat hitzartu behar dugula,bainan zaila da negoziatzeahutsikdagoen aulki batekin.Euskal Herrian nazio anitza etainklusiboa eraiki behar dela dioBrian Currinek.\nLehentasunezko beharra denargi indarraren prezioak sekulakojauzia egin du. Urtebetean%300 baino gehiago emendatuda, megawatt-h prezioa60 eurotik 260ra. Prezio horreneraginez Sidenorreko zuzendaritzakerabaki du Basaurikolantegi nagusiaren ekoizpena20 egunez gelditzea, oraindanikabenduaren 31ra. Baliteke bestemetalgintzako enpresek bideberetik egitea, hala nola Bergaraeta Olaberriko lantegietan.\nJaurlaritzakazpimarratu duenez, beharrezkoada neurriak hartzea,argindarraren kariotzeak industriarieta Europako, EspainiakoEstatuko eta Euskadiko familieieragiten dizkien arazoei aurreegiteko. Arantxa Tapia sailburuak,Espainiako Gobernuariargindarraren tarifan ordaintzendiren hainbat tasa kentzea proposatudio, tartean, energiarenekoizpenarekin eta sorkuntzarekinzerikusirik ez duten tasak.Horiek ezabatuz gero, enpresek%40 eta %45 artean aurreztukolukete.\nEuropako beste lantegi batzuetanere hasiak dira dagoenekogeldialdiak egiten, argindarrarenprezioak eragin handienaduen ordu jakinetan. Neurriakez du eraginik izanen Arcelor Mitalaltzairutegiak Euskal Herriandituen gainerateko lau lantegietan:Zumarragakoan, Etxebarrikoan,Sestaokoan eta Lesakakolantegian. Argindar gehien erabiltzenduen alorra da metalgintza; Euskadin 4.500 milioi eurofakturatzen ditu eta gaurko prezioekinlehiatzerik ez dagoelasalatzen dute.\nKolektibo sozialek, sindikatueketa alderdiek argindarrarenprezioaren goratzea dela eta,mobilizazioak egin dituzte Energiaelektrikoa esku publikoetangelditzea eskatuz. “Argi dugu:zuen etekinak, gure iluntasuna”lelopean. Gizartearen beharrakgastuaren lehentasuna izatea,aldarrikatu dute. ELA, LAB etaSTEILAS sindikatuek itzalaldiarekineta eltze jotzearekin bategin dute. Horrela, 22:00etatikaurrera, ordu erdiko itzalaldiaegin dute, "Euskal Herria, Kataluniaeta Galiziako kaleak argizhustu eta harrabotsez betetzeko".\nDeialdiak Euskal Herrianoihartzun zabala ukan du, etahainbat herritarrek, ostalarik alaudalek bat egin dute itzalaldiarekin.Bilbon, ezustean, Alde Zaharrekokale batzuk argirik gabeegon dira itzalaldiak iraun duenordu erdian. Goizean elkarretaratzeaegin dute Iberdrolakoegoitza nagusiaren aitzinean,Bilbon, “konpainia elektrikoenlapurreta” salatzeko.\nKonpainia elektrikoen irabaziakmurrizteko dekretua berretsidu Espainiako Kongresuak, EHBilduren aldeko botoarekin etaEAJren abstentzioarekin. Bonusoziala dutenei prezioa izozteaere aztertzen ari da gobernua.\nEuskadi Literatura Sarien lehendabizikohiru irabazleak, AnjelLertxundi, Pello Lizarralde etaJoxan Elosegi dira. EuskarazkoLiteraturaren saria Pello LizarraldeLarrazak eskuratu du,“Argiantza” liburuagatik. EuskarazkoHaur eta Gazte Literaturarena,Anjel Lertxundi Esnalek,“Haltzaren Muinoa” obrarentzat.Eta Euskarazko Literatura Itzulpenarena,Joxan Elosegi Agirrek,“Nik kantatu eta dantzaegiten du mendiak” lanagatik.\nMaria Servini epaile argentinarrakRodolfo Martin Villaministro ohi frankista auzipetudu 1976ko martxoaren 3koGasteizko sarraskiagatik eta1978ko Sanferminetan GermanRodriguezen heriotzagatik.Andoni Kereilak genozidioaeta gizateriaren aurkako krimenakleporatzen dizkio Villari,tartean 1976ko martxoaren 3anGasteizen bost langile hiltzeagatik.1976tik 1977ra sei heriotzagehiago leporatzen dizkiotepoliziaren agintari goren zenari,eta horien artean dago GermanRodriguezena 1978ko Sanferminetan.\n1.328,8 milioi euro gehiago(%9,3 +) bilduko dituzte aurten,guzira 15.578,8 milioi biltzeaespero dute. Diru estra hori inbertsioaksustatu, zorra ordaindueta “lasaitasun handiagoz”kudeatzeko erabiliko dute.


ntClick, nazioartekotzearen bila dabilen software-ingeniaritza enpresa - SPRI\nBizkaiko enpresak QIA saria jaso berri du mikroenpresa & startups kategorian, bere RFID Tool Control proiektuagatik\nntClick Soluciones Tecnológicas 2005ean Berrizen sortutako enpresa da, eta maiatzean bulego berriak inauguratu zituen Iurretan. Zazpi langile ditu, eta bezero bakoitzari zerbitzu pertsonalizatua ematen dio. “Ez ditugu bi proiektu berdin, ez baititugu behar berdinak edo teknologia berdinak dituzten bi bezero “, adierazi dute enpresatik. Gaur egun, automobilgintzako eta aeronautikako bost enpresaren informatika kudeatzen du, eta bere fakturazioaren % 75 softwarearen garapenean oinarritzen da.\nQIA sarien azken edizioan, Durangaldeako enpresak Mikroenpresak & startups kategorian irabazi du RFID Tool Control proiektuagatik. Proiektu honek, RFID teknologia erabiliz, hainbat alderdi kontrolatzeko aukera ematen du: konpainiaren aktibo bakoitza identifikatzen du, kokapena eta mugimenduak kontrolatzen ditu, datuak biltegiratzen ditu, kalitate-kontrola egite du…\nErreminta hau Cessna (Textron Corporation) multinazional estatubatuarrak erabili du bere Valentziako aireportuko Service Centerren. Orain, soluzioa Europako beste base batzuetan ezartzeko lanean ari dira. Izan ere, ntClick-eko arduradunek dagoeneko bisitatu zuten Dusseldorfeko (Alemania) aireportua iaz. “Enpresari beste maila bat eman nahi diogu, eta nazioartekotzea hori lortzeko bide bat da”, adierazi dute.\nRFID esparruan jarraituz, ntClickek RFID Tool Control (Nemo) proiektuan lan egiten du. “Anbizio handiko proiektua da, eta, beste funtzionalitate batzuen artean, aktibo bat ingurune kaotiko batean lokalizatzea ahalbidetuko du (elementu bakoitzarentzat kokapen finkoak edo aurrez zehaztutakoak ezarri ezin diren inguruneetan), denbora errealean 2 metro inguruko zehaztasunarekin”. Dagoeneko bi euskal enpresak bat egin dute proiektuarekin, eta Ekonomia Gaietarako Eraldaketa Digitalaren Ministerioaren finantzaketaren zain daude.\nEtorkizunari begira, ntClickek berrikuntza ezaugarri duen software-enpresa izaten jarraitzea du helburu. Aurten, tokiko bezero asko erakarri ditu, eta nazioarteko merkatua berraktibatzeko zain daude. Tokiko talentuaren alde egitea ere badu helburu, Durangaldeako langileek osatzen baitute gehienbat enpresaren lan taldea.\nEuskal enpresen nazioarteko proiektuak bultzatzea da SPRI Taldearen helburuetako bat; izan ere, Basque Trade and Investment Nazioartekotzeko Euskal Agentziaren bidez, leihatila bakarraren bidez bere baliabide eta laguntza guztiak jartzen ditu enpresen eskura, sektore eta herrialde desberdinen ezagutza partekatuz.


3D irudia, eskaner bidez sortua\nEspezieen arabera muskulu ezberdinek parte hartzen dute arnasketan; ugaztunen, narrastien eta hegaztien arnasketarako muskulu-sistema ez da berdina. Lehen tetrapodoetan airea biriketara bideratzen zen faringeko muskuluak erabilita, aho-punpaketa eginez, gaur egungo anfibioek egiten duten bezala. Gizakiengan, arnasketarako muskulu nagusia diafragma da. Biriketatik kanporatutako airea soinuak egiteko erabili daiteke, adibidez mintzoa horren ondorioa da.\nBiriketako ehunak hainbat gaixotasun paira ditzake, tartean pneumonia eta birikako minbizia. Biriken buxadura kronikoak ere eman daitezke, adibidez bronkitis kronikoa edo lehenago enfisema deitzen zen gaixotasuna; gaixotasun guzti hauek erretzearen ondorio izan daiteke, edo industrian sortutako gai arriskutsuak arnasteagatik, hala nola ikatz-hautsa, asbesto zuntzak edo silikatozko hauts kristalinoa. Bronkitisak arnasbideak kalte ditzake. Birikei lotutako termino mediku gehienak pulmo- hitzarekin hasten dira, latinezko pulmonarius hitzetik, edo antzinako grezierazko pneumo- hitzarekin.\nJatorri enbrionarioari dagokionez, endodermotik datozen organoak dira birikak. Umekian birikak sortzen direnean likido amniotikoz inguratuta dago, eta beraz ez dute arnasketarako balio. Umekian odola biriketatik desbideratzen da ductus arteriosus arteria erabilita. Erditzerakoan, hala ere, airea biriketatik pasatzen hasten da, desbideraketa hau ixten da, eta arnasketa hasten da. Biriken garapena haurtzaroaren hasierako fasean ematen da.\ngiza biriken egitura\ngene eta proteinen adierazpena\nbeste animalia batzuk\n1 Giza biriken egitura\n1.2 Eskumako birika\n1.3 Ezkerreko birika\n3.3 Beste batzuk\n4 Gene eta proteinen adierazpena\n6 Beste animalia batzuk\n6.4 Arrain pulmonatuak\n7 Jatorri ebolutiboa


Leioako Udala - Bibrazio oneko egunak\n2015-12-23 Bibrazio oneko egunak\nOso data maiteak datoz, etxeko txikienentzat batez ere, ilusio kutsakorrez bizi baitituzte egunok. Eurengatik eta eurentzat, Leioako Udalak egitarau oso bat antolatu du jarduera eta jolasez betea, hala nola, Kandelazubietako Gabonetako Parkea.\nNagusiago garenok arduratuago egoten jarraituko dugu eguneroko gauzekin, lanarekin adibidez. Eta horretaz albiste ona daukagu, Leioako Udalak herriko16 langabetu kontratatu dituelako sei hilabeterako, gizarte kolektibo ahulenetarikoak gainera, Enplegu Planari esker. Hiriko zaindari lanak burutuko dituzte, eta LeioaBidean eta Leioa Berpiztu zerbitzuetan lagunduko dute.\nAzken talde horrek lan egingo du Leioan hutsik dauden lonjen egoera estetikoa hobetzeko eta aktibo daudenen errealitatea ezagutzeko. Asmoa da zubiak eraikitzea enpresa lagapenari, errentagarri den negoziorik ez ixteko eta ekintzaile berrien esku jarri ahal izateko. Behargintza Leioaren lan ildo berria Leioako produktibitatea eta leioaztarren enplegagarritasuna hobetzeko.\nNolanahi ere, txikienen ilusioz edo helduagoon ikuspegiz, jai zoriontsuak eta urte berri on opa dizkizuet.


Bueltan da Zornotzako Eleizetan jaialdia - bizkaie.biz\nBueltan da Zornotzako Eleizetan jaialdia\nBizkaie! 2021-08-31 09:30 Musikea\nSei kontzertu antolatu ditue udalerriko ermita eta eleizetan, irailaren 11tik 26ra.\nFaraj Suleiman palestinarrak zabalduko dau aurtengo edizinoa | Ikusi handiago | Argazki originala\nAmorebieta-Etxanoko Udalak azaldu dauenez, Eleizetan jaialdiaren 2021eko edizinoaren egitaraua prest dago. Estilo ugaritako sei kontzertu antolatu ditue, irailaren 11n hasi eta 26ra arte. Betiko lez, Zornotzako auzoetako ermita eta eleizetan izango dira saioak.\nPandemiari aurre egiteko neurriak dirala eta, aurtengo kontzertuetako edukierea mugatua izango da eta zorrotz jagongo dabe. Hartara, sarrerak aurretiaz eskatu beharko ditue musikazaleek, Zornotza Aretoaren webgunean edo Zelaieta Zentroko txarteldegian.\nFaraj Suleiman piano jole palestinarrak emongo deutso hasikerea aurtengo edizinoari, irailaren 11n, 19:30etan. Boroako San Pedro ermitan da hitzordua. Arabiako doinuak eta erritmoak ekarriko ditu Suleimanek, jazzagaz buztartuta.\nHilaren 12an, Trio Vivo hirukotearen txandea izango da, Garaitondoko San Isidro ermitan, 19:00etan. Txirulea, biolea eta biolontxeloa lagun, Musikeneko ikasleen hirukote honek Barrokotik gaur egunera arteko bidaia egingo dau musikearen bitartez. Irailaren 11 eta 12ko kontzertuetako sarrerak irailaren 3tik eskuratu ahal izango dira.\nZikloaren bigarren asteburuan, beste kontzertu bi antolatu ditue: irailaren 18an, La Guitarra Acompañada (Bernagoitiko San Migel, 19:30); eta 19an, Vocalia abesbatzea (Etxanoko Santa Maria, 19:00). Hilaren 25ean Patricia Krausek bere azken laneko doinuak aurkeztuko ditu (Larreako San Joan Bataiatzailea, 19:30) eta 26an Kendra Folk etorriko da (Dudeako San Miguel, 19:00).\nAmorebieta Etxanoko Udalak autobus zerbitzua jarriko dau sarrerak dituen herritarrek ermitetara joan-etorria egin deien. Autobusek kontzertuak hasi baino 30 minutu lehenago urtengo dabe Gudari kaleko geltokitik. Bernagoitiko kontzertukoak 45 minutu lehenago urtengo dau; eta Larreako kontzerturako ez da autobus zerbitzurik izango.


Maiatzaren 3an, Nafarroako Foro Sozial Iraunkorrak mahai-inguru bat antolatu zuen Iruñeako Tres Reyes hotelean, salbuespenezko espetxe-politikatik ohiko politikara igarotzeko zailtasunak aztertzeko.\nBertan parte hartu zuten Rafael Sáinz de Rozasek, Nafarroako Gobernuko Justiziako zuzendari nagusiak, Libertad Francések, Salhaketa-Nafarroako koordinatzaile eta bozeramaileak, eta Amaia Izkok, motibazio politikoko delituengatik preso eta preso daudenen abokatuak.\nMahai inguruan, egoera orokorraz gain (Auzitegi Nazionalak birgizarteratze ibilbideei jartzen dizkien oztopoak, etab.), Iruñeko espetxean bizi den egoera aztertu zen espezifikoki.\nHizlarien artean diagnostikoan eta konponbideetan lortutako akordio zabalak egiaztatu ondoren, Foro Sozialak erantsitako dokumentua egin du. Bertan, mahai inguru horretan adierazitako datuak eta iritziak jasotzen dira, motibazio politikoko delituengatik preso dauden pertsonei eta preso sozialei baimenak eta hirugarren graduak blokeatzeko egungo egoera islatzen dutenak.\nGaur goizean, Juanje Soriak (abokatua) eta Expe Iriartek (Nafarroako Foro Sozial Iraunkorra) erantsitako dokumentua eman diete José Luis Arasti Pérez Espainiako Gobernuak Nafarroan duen ordezkariari (Iruñeko kartzela SGIPren menpe dago) eta Nafarroako Parlamentua osatzen duten talde parlamentario guztiei.\nGainera, dokumentu hau honako ordezkari hauei bidali diegu: Eduardo Santos Itoiz jauna, Justizia sailburua, Ana Ollo anderea, Herritarrekiko Harremanetarako kontseilaria, Martín Zabalza jauna, Bake, Bizikidetza eta Giza Eskubideen zuzendaria, eta Patxi Vera Donazar jauna, Nafarroako Ararteko berria (joan den maiatzaren 18an Foro Sozialaren ordezkaritza batekin bildu zen).\nAzkenik, Enrique Soto Iruñeko Espetxeko zuzendariari, kartzela honetan zigorra betetzen ari diren motibazio politikoko delituengatik preso dauden zazpi lagunei eta EPPKri ere bidali zaie.\nForo Sozial Iraunkorretik Iruñeko espetxearen eta bere zuzendaritzaren jarrera immobilista nabarmendu nahi dugu. Lehendik ere bagenekien zein den preso sozialen baimenen eta graduen bilakaerari buruzko bere politika, askotan egin baitu talka Espetxe Zaintzako Epaitegiarekin. Baina, hala ere, Nafarroako gizarteak gaur egun bizi duen errealitate berriari buruzko azterketa bat egingo zuela aurreikusi genuen. Izan ere, motibazio politikoko presoei espetxe-araudia modu arruntean aplikatzearen alde Nafarroan dauden gehiengo instituzional, politiko, sindikal eta sozialak ezagunak dira.\nGainera, jakin badakigu Iruñean preso dauden pertsona gehienak pro-aktiboak direla eta Legeak berak ezarritako baldintzak barne hartzen dituen birgizarteratze-ibilbidearen alde egiten dutela.\nBaina egiaztatu behar dugu, gaur egun, preso horiei dagokienez, Iruñeko espetxeak ez duela bigarren graduko baimenen aldeko txostenik egin, ezta hirugarren gradura iristearen aldeko txostenik ere. Eta hori Aieteko Konferentziatik hamar urte eta erdira eta ETAren desegitetik lau urtera gertatu da.\nOndorio gisa, adierazi behar dugu gaur egun Iruñeko espetxea presoen edukiontzi huts bat bihurtu dela, espetxe-tratamendua kontuan hartu gabe. Horrela, presoek beren birgizarteratze-ibilbidean ematen dituzten pausoak «bide itsu» batean amaitzen ari dira. Eta bide horretan, gainera, Auzitegi Nazionaleko Espetxe Zaintzako Epaitegi Zentralaren babesa du Zuzendaritza honek.\nCárcel de Pamplona (1).pdf


Fiskaltzak 150 urte eskatu ditu 'Ellakuria auzian' preso den militarrarentzat | Gizartea | Berria\nFiskaltzak 150 urte eskatu ditu 'Ellakuria auzian' preso den militarrarentzat\nBost jesuiten heriotza Â«aktiboki erabaki eta diseinatuÂ» izana egozten dio Espainiak Inocente Montano El Salvadorko Defentsa ministrorde ohiari\nInocente Montano, 2017an, Espainiaratu aurretik. RON ROGERS / EFE Tamaina handiagoan ikusi\nIgnacio Ellakuria euskal herritarraren eta beste lau jesuitaren kontrako hilketarekin lotuta, Inocente Montano El Salvadorko Defentsa ministrorde eta koronel ohia epaituko du Espainiako Auzitegi Nazionalak. 1989ko azaroan Ellakuria, Ignacio Marin, Segundo Montes, Amando Lopez eta Juan Ramon Moreno jesuitak hiltzeko plan bat diseinatzea eta horien hilketa Â«aktiboki erabakitzeaÂ» egozten dio fiskaltzak. Hori dela eta, 150 urteko espetxe zigorra eskatu du. Eraso horretan, hiru salvadortar ere hil zituzten: Joaquin Lopez apaiza, Julia Elba etxeko langilea eta haren alaba Celina Mariceth —adingabea—.\nFiskaltzak Rene Yusshy Mendoza El Salvadorko teniente ohia ere akusatu du ardura berberak egotzita. Harentzako, ordea, soilik urtebeteko espetxe zigorra eskatu du hilketa bakoitzeko. Izan ere, hainbat aringarri ezartzea galdegin du, justiziarekin izan duen elkarlanean Â«osoÂ» aktiboa izan dela argudiatuta. Teniente ohia hilketak egin zituen Atlacatl batailoiko kide izan zen.\nAkusazio idatziak jasotzen duenez, Â«auzipetuek, auzi honetan ikertu ez diren beste pertsona batzuekin batera, egitura paralelo bat eratu zuten El Salvadorko Estatuaren barruan, legeditik kanpo; horrek bake publikoa hondatu zuen, eta biztanlerian izu egoera bat sortu zibilen exekuzioen eta desagertzeen bidezÂ».\nEspainiako Auzitegi Nazionalak hogei militar ohi auzipetu ditu Ellakuriaren auzian, baina El Salvadorko erakundeek muzin egin diete estradizio eskariei. Horrela, bada, Montano izango da, oraingoz, Ellakuria auzian Espainiak epaituko duen lehen pertsona. AEBetan atxilotu zuten, eta hango gobernuak Espainiaren esku utzi zuen, 2017an. Ordutik, espetxeratuta dago, oraindik egunik ez duen epaiketaren zain.


Marrazkiak - Bildumaren historia. Espainiako Liburutegi Nazionala\nEspainiako Liburutegi Nazionalak marrazki-bilduma garrantzitsu eta zabala du, nazioarteko marrazketa-bilduma nagusietako bat, alegia. Bilduma hori denboraren poderioz eratua da, etengabe hazten ari den elementu bizia; erosketen, trukeen eta iristen diren dohaintzen bidez ari dira aberasten funts horiek, eta marrazkiak denboran zehar izan duen bilakaera ezagutaraztea dute xede.\nIsidoro Rosell (1868-1878) Estanpen Aretoko lehen arduradunak egindako lanari esker, Errege Liburutegitik zetozen bildumetan sakabanatutako material grafikoa bereizi zen, eta, hala, Estanpen Areto sortu berrian osaturiko bilduma propio bat sortu zuen. Hantxe bildu zuten Estatuak Valentín Carderera bildumagileari 1867. urtean egindako erosketa. Bilduma sortu berria aberasteko, lagungarri izan zen estanpa bikoiztuak beste bildumagile batzuekin trukatu izana, hala nola Manuel Castellano margolari eta bildumagilearekin.\n1899an beste hainbat marrazki ere bildu zituzten: José de Madrazok eratutako bildumatik eratorritako 1.000 ale baino gehiago –hil zenean, oinordekoen artean banatu zituen–.\nUrte horietan guztietan marrazkiak eskuratzen jarraitu zuten, eta, Rosellen ordezko Angel Mª de Barciaren kudeaketa-garaian, dohaintza nabarmenak eskuratu zituzten, zeinak Barciak berak Artxibo, Liburutegi eta Museoen Aldizkarian islatzen baitzituen –horien artean, nabarmentzekoak dira Rafael Moleón eta Rogelio Egusquizarenak–.\n1904an, Eugenio Izquierdoren gai ez-botanikoei buruzko marrazkiak sartu ziren Liburutegian, zeinak Natur Zientzien Museoko liburutegian baitzeuzkan gorderik.\nApurka-apurka, bildumaren mamia aberasten ari zen, eta ondorengo liburuzain arduradunak etengabe eta gogotik saiatu ziren bilduma elikatzen eta areagotzen.\nGerra Zibilaren ondoren, Artelanak Bahitzeko eta Berreskuratzeko Batzarretik zetozen marrazkiak sartu ziren, jabeek erreklamatu ez zituztenak, eta 1951n Henriette Nigrin andreak, Mariano Fortuny Madrazoren alarguna, hainbat marrazki eman zituen dohaintzan: haietako batzuk bereak ziren eta beste asko, berriz, aita zenarenak (Mariano Fortuny Marsal).\nXX. mendearen bigarren erdian, askotariko lanak erosten jarraitu zuten: Cervantesen lanetako marrazkiak eta artista garaikideenak, bai eta 1936ko eta 1937ko udalekuetan izan ziren haurrenak ere. Gainera, Afrikako Atal deseginaren funts grafikoa ere jaso zen, joan den mendeko 40ko eta 50eko hamarkadetako komikietako marrazki originalak erosi zituzten eta dohaintzek ere indar handia hartu zuten. Azken horien artean, nabarmentzekoak dira Antonio Fernández Albak eta Secundino Zuazok emandako funts garrantzitsuak –arkitekturako milaka plano eta marrazkiz osatuak–, eta Chumy Chumez, Peridis, Forges eta tankera horretako umorista grafikoek emandako lan mardulak.\nLiburutegi Nazionalaren jatorrizko marrazkien bilduma Marrazkien eta Grabatuen Zerbitzuan dago gordeta, eta herrialde osoko bildumarik garrantzitsuenetako bat da, bai bere funtsen kalitateagatik, bai kopuruagatik. Guztira 80.000 obra baino gehiago daude bilduta, hasi XV. mendetik eta gaur egunera artekoak.\nEspainiar eskolako marrazkien artean, gailentzekoak dira artista hauen jatorrizko lanak, besteak beste: El Greco, Velázquez, Alonso Cano, Murillo, Claudio Coello, Paret, Salvador Carmona, Ventura Rodríguez, Villanueva, Goya, Alenza eta Fortuny, baita horiekin batera jasota dauden azken abangoardietako artistenak ere, hala nola hauenak: José Caballero, Julio González, Vázquez Díaz, Benjamín Palencia, Manolo Millares, Eusebio Sempere, etab.\nXVI. mendetik XIX. mendera bitarteko marrazki italiarraren eredu ugarien artean, artista hauen lanak gailentzen dira, besteak beste: Vincenzo Casale, Arcimboldo, Aniello Falcone, Guido Reni, Bernini, Luca Giordano, Giambattista Tiepolo, Piranesi eta Maratti. Marrazki portugaldarrei dagokienez, Liburutegi Nazionaleko Marrazki eta Grabatuen Zerbitzuan maisulan bat dago, XVI. mendekoa, De Aetatibus Mundi Imagines izenburukoa (Francisco de Holanda). Azkenik, ordezkaritza handiagoa duten eskola horiekin batera, Frantziako marrazkien bildumatxo bat (Claudio de Lorena, Charles de la Traverse…), eta Alemania, Flandes eta Holandako marrazkien eredu batzuk daude.\nBildumak askotariko gaiak barne hartzen ditu. Erlijioarekin lotutako gaiak gailentzen diren arren, aipatzekoa da arkitektura eta apaingarri irudien funts baliotsu bat dagoela, XVI. mendetik gaur egunera artekoa; bestalde, aipatzekoak dira gai mitologikoak, historikoak, genero eszenak, akademiak, erretratuak, ikuspegiak eta paisaiak, literatura-lanetarako ilustrazioak, komikiak, altzariak, bitxiak, zilarrezko elementuak, zezenketekin lotutako lanak, etab.\nEra berean, barietate teknikoari esker, marrazkian erabilitako baliabide guztien trazadura egin daiteke, hala nola luma, arkatz beltza, ur-kolorea edo odol-arkatza, baina baita ordenagailu bidezko marrazkiak ere.\nMarrazki-bilduma garrantzitsu honen kontserbazioaren mugarrietako bat Barciak 1906an argitaratutako katalogoa da (Catálogo de la colección de dibujos originales de la Biblioteca Nacional; Liburutegi Nazionaleko marrazki originalen bildumaren katalogoa). Nazioartean gaur egun ere baliatzen da katalogo hori, eta eskolaka eta egileka antolatutako 10.000 marrazki baino gehiagoren deskribapena jasotzen du. Barciak egindako gerturatze-lana –kasu askotan atribuzio eta datazioekin, gainera– zehaztasun miresgarriz egina da, kontuan harturik une hartan ziren baliabideak eta bitartekoak.\nEnrique Lafuente Ferrarik (1930-1942) zuzenduta, Estanpa eta Arte Ederren Ataletako funtsei buruzko artikuluak argitaratzen hasi ziren, eta, era berean, erakusketak antolatzen eta katalogoak editatzen ere bai. Hedapen-lan horrek indarrean jarraitu du gaur egun arte, eta haietako batzuk Internet bidez eskura daitezke. Horretaz gainera, funtsak berregituratu ziren eta lana antolatu zen katalogazioa egiteko; horrek Barciaren katalogoan azaldutako marrazkien inbentario formala ekarri zuen.\nXX. mendearen erdian, Barciaren katalogoan ageri ez ziren beste hainbat milaka marrazki bildu ziren inbentarioan, Barciaren gehikuntzak izendapenarekin (AB, gaztelaniazko siglen arabera). Hala, une hartan ziren marrazki guztien argazkiak osatu ziren, eta gaur egun ere publikoaren eskura jarraitzen dute Goya aretoan.\nFuntsen katalogazioak indarrean den nazioarteko araudia betetzen du, Marc21 formatuaren arabera finkatutako ISBD katalogazio-arauei jarraikiz. 1980ko hamarkadaz geroztik, funtsen katalogo automatizatua prestatzeko lan egin da. Etengabe hazten ari den katalogo bat da, funtsak prozesatzen diren heinean areagotzen dena; halaber, etengabe ari da eguneratzen, erabiltzaileek eta adituek egindako ekarpenei esker.\nGainera, 12.000 marrazki digitalizatu baino gehiago ditu; horietatik % 88 funts zaharraren parte dira. Jabari publikokoa da. Liburutegi Hispaniko Digitalaren bidez eskura daitezke, bilaketa tradizional baten bidez edo bildumaka.\nEspainiako Liburutegi Nazionalaren beste proiektu berrienetako bat Web Espainiarraren Artxibategia da, zeinaren bidez Interneten gaztelaniaz den ondare dokumentala bildu nahi baita. Erreminta horretatik, Arte Ederretako bilduma espezializatu batera jo daiteke; bertan, artisten orriak eta obrak topa daitezke, bilduman batutako garaian bezalaxe eskuratuz.\nMarrazkien hedapena egiteko baliatzen ari den beste erreminta bat Second Canvas aplikazioa da, zeinarekin Espainiako Liburutegi Nazionalaren maisu-lanak zabaldu nahi baitira. Lan horien artean daude, besteak beste, hainbat marrazki bereizmen handian, haien xehetasunen, egilearen eta testuinguruaren gaineko iruzkinekin.\nHori guztia dela eta, bilduma hau iturri ordainezina da, ez marrazketa aztertzeko bakarrik, baizik eta artearen, ilustrazioaren edo paperaren historia lantzeko ere bai.


Maiz egiten diren galderak - Erregistroa eta erabiltzailearen datuak\nAzala / Prestakuntza / Maiz egiten diren galderak - Erregistroa eta erabiltzailearen datuak\nETwinning-en izena emateko lehen fasea burutakoan, plataformak mezu bat bidaltzen du guk eman dugun posta elektronikoko helbidera. Baliteke mezu hori "mezu baztergarrietan" sailkatzea eta "spam" karpetara birbidaltzea. Karpeta horretan topatzen ez baldin badugu Laguntza Zerbitzu Nazionalarekin harremanetan jarri behar dugu eta mezua berriro bidal diezaguten eskatu. Komeni da LZNZra idazten dugunean eTwinning-en erregistratzeko hasieran erabili dugun helbide bera erabiltzea. Hala egin ezean, segurtasun eta pribatutasun kontuengatik, ezin izango dizkigute behar ditugun datuak bidali.


Maca, fitoestrogeno naturalak zure sexu bizitza hobetzeko\nIkerketa zientifikoen azterketa batek macaren eragin positiboak aurkitzen ditu emakume menopausikoen funtzio sexualean.Maca (Lepidium meyenii) Andeetako ginsenga bezala ezaguna, adaptogenoa da, eta bere sustraia mendeetan zehar erabili izan da immune sistemaren eta hormonalaren gai...\nEzagutzen duzu gosearen eskala? Deskribatu zure gosea 1etik 10era\nZure jateko gogoa eskala honekin parekatzeak hobeto jaten eta antsietsietatearengatik mokokatzea eta tripakadak ekiditen erakusten dizu. Zenbateko gosea duzu? Identifika dezakezu zure gose maila 1etik 10erako eskala batean?Normalean, 3 gose maila identifikatzeko gai izate...\nGehiegi korrika egitearen 7 arriskuak\nKorrika egitea eskuetatik joaten zaizunean, arazoek osasunarentzako onurak gainditzen dituzte. Korrika egiteak, Journal of the American College of Cardiologyk baieztatzen duen bezala, hilkortasun tasa %30 arte gutxitzen badu ere, gehiegi korri egitean, etapako distantzia luzek...\nNire seme-alaba dietan jarriko dut?\nZure buruari galdera hau egiten ari bazara zure txikiekin, erantzuna argia da: EZ Obesitatea eta gehiegizko pisua gero eta handiagoa den arazoan bihurtu dira gure gizartean eta Estudio Aladinoren ikerketaren datuen arabera, Espainiako haurren %20ari eragiten dio. Obesitateak p...\nKorrika egitearen abantailak kirolari hasiberrientzat\nAriketa oinarrizkoenetako bat lasterketa da, abantaila asko dituen jarduera. Kirola egiten hasten ari bazara, korrika egitearen onurak jakitea gustatuko zaizu. Guztiok dakigu korrika egiten, horrek ez du esan nahi modu zuzenean egiten dugunik, baina runningaren aba...\nBaraurik baratxuri-alearen gezurrak\nGure osasunarentzat elikagai bikaina da, baina gaixotasun kardiobaskularrak eta minbizia prebenitzeaz hitz egitea, beste gauza bat da. Espainiar dietaren elikagai bereizgarrienetako bat da eta elikadura abantaila nabarmenak ditu, C eta B6 bitamina eta fosforoa eta iodoa bezala...


BEINT 2017: Nazioartekotzeko beka-programa. - Eusko Jaurlaritza - Euskadi.eus\nBEINT 2017: Nazioartekotzeko beka-programa.\nMerezimendu eta gaitasun behin betiko emaitzak Informazio gehiago\nBehin betiko sailkapena 2017 (PDF , 94.73 KB)\nMerezimendu eta gaitasun behin-behineko emaitzak Informazio gehiago\nRanking_provisional_Behin_behineko_sailkapena__2017.pdf (PDF , 99.68 KB)\nBehin betiko Azterketen emaitzak (2017-05-03) Informazio gehiago\nBehin betiko emaitzak (PDF , 262.71 KB)\n2017 elkarrizketara deitutako behin-betiko zerrenda Informazio gehiago\n2017 behin-betiko zerrenda elkarrizketak (PDF)\n2017 elkarrizketetara deitutako behin-behineko zerrenda Informazio gehiago\nElkarrizketak - 2017 Behin-behineko zerrenda (PDF)\nBehin-behineko_emaitzak_17-04-19.pdf (PDF , 646.29 KB)\nKultur eta euskara probak eta erantzun zuzenak Informazio gehiago\nBEINT2017-KULTURA_PROBA-A_EREDUA.pdf (PDF , 334.88 KB)\nBEINT2017-PROBA_NAZIOARTEKOA_euskara_B2.pdf (PDF , 154.21 KB)\nBEINT2017-KULTURA_AZTERKETAKO_ERANTZUN_ZUZENAK_PRUEBA_CULTURAL-plantilla respuestas-corregido.pdf (PDF , 31.31 KB)\nAtzerriko hizkutza-proben deialdia Informazio gehiago\nBeint 2017 Atzerritako hizkutzen-probak.pdf (PDF)\nBehin-betiko onartuak eta probetarako deialdia Informazio gehiago\n2017ko behin-betiko onartuen zerrenda (PDF , 152.91 KB)\nBehin-behineko onartuak eta probetarako deialdia Informazio gehiago\nBehin-behineko_onartuak-Admitidos provisionales.pdf (PDF , 154.32 KB)\nOnuradun izateko baldintzak Informazio xehatua\nAdministrazio-egoitza Euskal Autonomia Erkidegoan izatea, eskaerak egiteko epea irekitzen den unea baino gutxienez 12 hilabete lehenagotik. Hala eta guztiz ere, Erkidegotik kanpo ikasketak egin izanagatik antzinatasun-baldintza hori behin-behinekoz betetzen ez duten eskatzaileak onartuko dira.\nGoi-mailako graduko unibertsitate-titulazioa izatea deialdi bakoitzaren hautaketa-prozesua amaitu baino lehen; hau da, Nazioartekotze arloan eskumena duen Zuzendaritzako titularrak lehen faseko onuradunen eta ordezkoen ebazpena eman baino lehen. Atzerriko unibertsitateetan edo pribatuetan lortutako unibertsitate-tituluak onartuko dira, betiere administrazio eskudunak homologatutakoak badira. Gradu hauek lehenetsiko dira eta balioztatuko dira bereziki: Ekonomia, Enpresen Zuzendaritza eta Administrazioa, Zuzenbide Ekonomikoa eta Ingeniaritzako edozein.\nEskabidea aurkezteko epea irekitzen den urteko urtarrilaren 1ean 30 urte bete gabe izatea.\nB2 mailako ingeles-maila izatea, dagokion hitzezko eta idatzizko probekin egiaztatu beharko dena.\nBekaren epealdian normaltasunez jardutea galarazten duen edo eguneroko bizitzaren jarduerak mugatzen dituen mugapen fisiko edo psikikorik ez izatea, beka onartzen den unean.\nAntzeko prestakuntza-helburuak dituen eta unibertsitate-tituludunei zuzendua dagoen beste beka bat jaso ez izana, atzerriko nazioarteko enpresa edo erakundeetan 6 hilabete edo gehiagoko egonaldia ahalbidetu badu. Zehazki, bateraezina da beka horien onuradun izatea lehenago hauetako bat jaso bada: Global Training bekak, ICEXen edo beste administrazio autonomiko batzuen bekak, Merkataritza Ganberen bekak, EBko Merkataritza sustatzeko Erakundeen bekak edo antzeko beste erakundeen bekak.\nLehen faseak 135.000 euroko aurrekontua izango du gehienez 2017ko ekitaldian.\nA eta B modalitateetarako hiru milioi hirurehun eta berrogeita zazpi mila zazpiehun eta hamasei euro (3.347.716 euro) zuzenduko dira guztira, honela banaturik:\n2017ko ekitaldia: 1.422.716 euro.\n2018ko ekitaldia: 1.250.000 euro.\n2019ko ekitaldia: 675.000 euro\nEBAZPENA, 2017ko otsailaren 8koa, Industriako sailburuordearena, zeinaren bidez publiko egiten baita 2017ko ekitaldirako nazioartekotzeko bekak emateko deialdia. Deialdiaren araudia AGINDUA, 2016ko urtarrilaren 27koa, Ekonomiaren Garapen eta Lehiakortasuneko sailburuarena, nazioartekotzeko beken Beint programa arautzen duena. Araudia\nEbazpen hau 2017ko otsailaren 11ko 09:00etan hasiko da eskaerak aurkezteko epea eta 2017ko martxoaren 15ean amaituko da, 12:00etan.\nBEINT 2017 izapidetze telematikoa\nBEINT 2017 beketarako eskaera aurkezteko bidea %100 telematikoa da. Izapidea egiteko laguntzari dagozkion datuak betetzea eta dagokion dokumentazioa aurkeztu behar dira. Teletramitazio-aplikazioak aukera ematen du eskaera egiteko, izapidetzen ari diren eta amaituta dauden espediente guztien egoera ezagutzeko, eta baita Administrazioak emandako dokumentu guztiak modu digitalean jasotzeko ere. Dokumentuen baliozkotzea, sinadura digitalaren bidez egiten da.\nInformazio gehiago: Urriaren 1eko 39/2015 Legea, Administrazio Publikoen Administrazio Prozedura Erkidearena (V. titulua, Egintzak administrazio-bidetik berrikustea).\n2017ko BEINT laguntzarako kontsultak:\nTel.: 943 022557\nTel.: 94 4031479\nGOBIERNO VASCO – NAZIOARTEKOTZE ZUZENDARITZA\nTel.: 012 / 945 018000\nEUSKO JAURLARITZA - EKONOMIAREN GARAPEN ETA LEHIAKORTASUN SAILAD


Bakioko Udala - Urkitzan pertsianak ipini; Irisgarritasuna; Probalekuko obrak; Ezponda egonkortu (2016)\nUrkitzan pertsianak ipini; Irisgarritasuna; Probalekuko obrak; Ezponda egonkortu (2016)\nEusko Jaurlaritzaren diru-laguntza, Administrazio eta Zerbitzu sailburuordearena, obrak finantzatzeko hezkuntza administrazioaren menpeko ikastetxeek diharduten udal jabetzako eraikinetan.\nAdministrazio eta Zerbitzu sailburuordearen 2015eko azaroaren 25eko Aginduan oinarrituz, Bakioko Udalari 13.163,99 euroko diru-laguntza ematea ebatzi da, Urkitza ikastetxean aluminiozko pertsianak instalatzeko.\nOnartutako aurrekontua: 21.939,99 €\nOnartutako diru-laguntza: 13.163,99 €\nEusko Jaurlaritzaren diru-laguntza, Etxebizitza sailburuordearena, irisgarritasun planak prestatzeko edo eguneratzeko eta hiri ingurunean eta eraikinetan irisgarritasuna bermatuko duten hobekuntza obrak aurrera eramateko finantzazioari begira.\nEtxebizitza, Enplegu eta Gizarte Politika sailburuordearen 2015eko uztailaren 28ko Aginduan oinarrituz, Bakioko Udalari 13.387,50 euroko diru-laguntza ematea ebatzi da, Bakioko irisgarritasun plana egokitzeko.\nOnartutako aurrekontua: 21.598,5 €\nOnartutako diru-laguntza: 13.387,50 €\nBizkaiko Foru Aldundiaren diru-laguntza, Herri Administrazio eta Udal Harremanetarako Foru Sailarena, udal eskumeneko erabilerei edo zerbitzu publikoei lotutako azpiegituretarako inbertsioak finantzatzeko.\nOtsailaren 23ko 31/2016 Foru Dekretuan oinarrituz, Herri Administrazio eta Udal Harremanetarako Foru Diputatuak Bakioko Udalari 22.056,5 euroko diru-laguntza ematea ebatzi du, Bakioko Zubiaurrealde 43ko ekipamendu publikoa berritzeko; horretarako, leihoak aldatu eta aldagelak nahiz bainugelak berrituko dira.\nOnartutako aurrekontua: 66.243,93 €\nOnartutako diru-laguntza: 22.050,5€\nBizkaiko Foru Aldundiaren diru-laguntza, Herri Administrazio eta Udal Harremanetarako Foru Sailarena, ezin aurreikus daitezkeen jarduketak finantzatzeko.\n2015eko abenduaren 22ko 215/2015 Foru Dekretuan oinarrituz, Herri Administrazio eta Udal Harremanetarako Foru Diputatuak Bakioko Udalari 150.608,07 euroko diru-laguntza ematea ebatzi du, Bakioko Aitzgane urbanizazioaren inguruko ezponda egonkortzeko.\nOnartutako aurrekontua: 167.342,30 €\nOnartutako diru-laguntza: 150.608,07 €


The Be Inspired 2009 - Geofumadas finalistak\nIraila, 2009 berrikuntzak, Microstation-Bentley\nCharlotte gertaera gonbidatu dut, 2009 urteko berrikuntzako proiektu esanguratsuenak sarituak izango dira, orain Be Sariak izenez ezagutzen direnak, orain Inspired. Hau cabo en llevará bada 12-tik 14-etik urrira.\n17 kategoriako katastroaren eta lurraldearen garapenean interesa dut, eta finalistak dagoeneko izendatu dira:\n1. Cáceresko SIG, Espainian.\nHau GIS garapena da, Udalak Cáceres, Geoweb Argitaratzailea bidez Interneten hedapena barne. Sistema 200,00 erregistroak baino gehiagok osatzen dute, 500 mapetatik hurbil, 30 kategoriak eta 300 ezaugarriak dituzten Geographics proiektuan.\n2. Tieleko udalerria, Herbehereetan\nGarapen hori FlexiWeb-en egokitzapena barne hartzen du, hau da, Geoweb Argitaratzailearen inplementazioa erakargarriagoa bihurtzen duen aplikazio pribatua da. Datu espazialez gain, dokumentuak, argazkiak eta Bistaratzeak 360 graduetan ere biltzen ditu.\n3. 29 su-geltokia, Kalifornian\nKetua handia da, eta diseinu hidraulikoa hainbat aplikazio barne hartzen ditu: CivilStorm eta Transoft-en AutoTurn. Garapenean 3D pdf aplikazioarekin sartzen dira, lur digital eredua Google Earth-era egokitua eta Sketchup-ekin arkitekturetan.\nHemen, beste kategorietako finalistek laburbiltzen dut herrialdeen arabera (hainbat kategoriatan Estatu Batuetarako finalista bat baino gehiago daude):\nzubiak Australia, AEB, Vietnam\neraikinak Erresuma Batua, AEB,\nkatastroa Espainia, Holanda, AEB\nCampusak eta aireportuak USA, India\nKomunikazio sareak AEB, Txekiar Errepublika\nMeatzeak eta metalak Hegoafrika, Madagaskar, Australia\nOlioa eta gasa Ginea Berria, AEB, Ukrainia,\nEnergia sortzea Belgika, Espainia, AEB\nTranbiak eta trenak Holanda, Erresuma Batua, AEB, Suedia\nautobide Australia, AEB, India\nUtilities Alemania, AEB, Turkia\nSistema hidraulikoak Erresuma Batua, AEB, Australia\nSistemen hidrosanitarioak Turkia, Filipinak, India\npantaila AEB, Erresuma Batua\nTalde lana Erresuma Batua, AEB, Brasil\nDiseinu sortzailea Ukraina, Erresuma Batua, India\nEgitura-ingeniaritza Erresuma Batua, Korea, AEB\naurreko Post«Aurreko kale-mapa Google Earth Down\nNext Post Global Mapper, DGN laneanHurrengo »


Etxerat AE - Gure arreta preso dauden pertsonengan jartzen dugu\nETXERAT (2020-III-18). Une honetan, denon osasuna babesteko gure eskura dauden neurriak hartzeko beharra dugun honetan, gure arreta preso dauden pertsonengan jartzen dugu, beraien kabuz ezin baitute haien osasuna zaindu.\nEstatu mailako 30 erakunde baino gehiagok espainiar Barne Ministerioari eta Espetxe Instituzioei espetxetan premiazko neurriak eskatu dizkiete eta gure atxikimendua adierazten diogu proposamen horri. Bide batez, fantziar Estatuko autoritatei eta zabaltzen diegu eskaera, arrisku handiko taldeetan diren preso batzuk kalean izango zirelako, fiskalaren blokeorik gabe.\nGure kezkarik nagusiena, talde zaurgarriaren barruan dauden preso gaixoak eta 70 urte baino gehiago dituzten presoak dira, arriskua eta zaurgarritasuna bikoizten baita espetxean. Haien askatasuna ezinbestekoa da.\nBisiten etendura konpentsatzeko neurriak hartuko direla ulertzen dugu baita ere, aipatutako idatzian aipatzen den moduan, bideo-deien bitartez eta baliabide honen doakotasuna bermatuz, familiarteko deskonexioa ekiditeko. Ezin da sufrimendua aregoatu.


"Etxeko piezak eguneratzen ditugu; ez dugu ezer botatzen" - Plaentxia.eus\n"Etxeko piezak eguneratzen ditugu; ez dugu ezer botatzen"\nUbane Madera 2018-02-02 14:04\nIdoia Cacho eta Isabel Orozko, eskuz margotutako aterkiarekin eta bestelako lanekin.\n2017an hasi ziren batera lanean Idoia Cacho (Soraluze, 1965) eta Isabel Orozko (Eibar, 1963). Eskuz margotutako edo apaindutako altzariak zein bitxigintza alternatiboa lantzen dute, Kilikilima izenarekin, bakoitzak bere kabuz 20 urte baino gehiagoan artisautza lantzen ibili ondoren.\n“Etxeko piezak eguneratzen ditugu; ez dugu ezer botatzen, gauza guztiek ematen dute bigarren aldiz erabiltzeko aukera. Helburua da gauzak aprobetxatzea, bereziki gauza sendoak eta balioa dutenak. Askok bota egiten dituzte gauza zahar baina onak, eta berriak erosi, sarri egurrezkoak ere ez direnak”, diote. “Etxeko altzari zaharrak berritzea eskaintzen dugu, margotuz. Eta altzarien barruan sar daitezke etxeko osagarriak, edo dekorazio produktuak”. Altzari bakoitzaren araberako aurrekontua egiten dute, “edozein poltsikoren neurrira”: “Kontuan hartu zeurea den altzari on bat margotu behar dugula, gaurkotutako itxura emanez. Bestela, gehiengoak norberak muntatzeko horietako altzari bat erosten du, ohiko sendoa botata”.\nTxoko taberna barruko jangelako mahaiak dira egiten duten lanaren adibide. “Dira lehengo mahaiak, grisez koloreztatuta. Izan ere, mahai haiek baliagarri zitzaizkien, tamainarengatik eta erabilerarengatik, baina ez zetozen bat oraingo dekorazioarekin. Grisez koloreztatu genituen, zoruaren kolorea bezala. Egin dugun azken lana da”.\nBitxigintza ere lantzen dute. “Guztia eskuz egiten dugu, piezak ere bai. Egiten dugu egunero erabiltzeko moduko bitxigintza, jubenila, erosoa, eta batere garestia ez dena. Gure gustukoak dira egiten ditugun bitxi guztiak, bestela, ez ditugu egiten. Eta ez dute adinik, baliagarriak dira 16 urteko batendako, 30 urteko batendako eta baita 60 urteko batendako ere”. Lepokoak, pultserak, belarritakoak… denetik egiten dute. Esaterako, “Gabonetako opari izarra eskuz margotutako aterkiak izan dira”, diote.\nKilikilimak Soraluzen izan zuen estreinaldia, ekaineko azokan. Harrezkero ibili dira Elorrioko, Bergarako, Aretxabaletako, Soraluzeko… azoketan. Eta diotenez, “ahoz aho asko zabaltzen da” euren produktuen berri.


Euskara eta latinaren arteko elkarbizitza – Descubre la historia de Pamplona con Data Hackers\nEuskara eta latinaren arteko elkarbizitza\nOhiko bihurtu zen latina hizkuntza jaso eta ofizial gisa erabiltzea; horrela, hizkuntza hori eta latinetik eratorri ziren erromantzeak (okzitaniera, nafarra edo gaztelania) “administrazio-hizkuntza” bihurtu ziren.\nLatinaren eta euskararen arteko elkarbizitzari dagokionez, pentsa dezakegu bertako klase boteretsuek elebitasun egoera bat bizitzen zutela, izan ere, gogo bizia zuten erromatarren aurrean nolabaiteko prestigioa lortzeko; hala, latina ikasiko zuten, baina hemengo berezko doinuarekin. Gainerako herritarrek latina ozta-ozta ezagutuko zuten, edo oinarrizko mailan hitz egingo zuten.\nBegien bistakoa da euskara jatorrizko biztanleen hizkuntza zela, nahiz eta ez dugun horren froga epigrafiko garbirik; izan ere, herri-hizkuntza zenez, ez zen agirietan erabiltzen –aurretik aipatu dugun bezala–. Euskararen aztarnak toponimoetan topatu ditzakegu (herrien izenak, etab.) edo izendapen jakin batzuetan.


Ikusgai dago bost zergatan aldaketak onartzen dituen foru aurreproiektua - Debagoiena - Goiena.eus\nIkusgai dago bost zergatan aldaketak onartzen dituen foru aurreproiektua\nLeire Kortabarria 2016-08-26 08:00\nIrailaren 10era arte, jendaurrean dago zergatan aldaketak onartzen dituen foru arau aurreproiektua. Aldaketa horietako batzuk 2016ko urtarrilaren 1ean sartzen dira indarrean, atzeraeraginarekin, eta beste batzuk, 2017ko urtarrilaren 1ean.\nForu arau aurreproiektuaren testu osoa Gipuzkoako Foru Ogasunaren webgunetik deskarga daiteke.\nAldaketak eta egokitzapenak bost zerga motatan egingo dira: Pertsona Fisikoen Errenta, Sozietateen Zerga, Oinordetza eta Dohaintzen gaineko Zerga, Ondare Eskualdaketen eta Egintza Juridiko Dokumentatuen gaineko Zerga eta Jarduera Ekonomikoen gaineko Zerga. Gainera, doikuntza batzuk sartzen ditu ere kooperatiben zerga araubidean, irabazi asmorik gabeko entitateen eta mezenasgoaren aldeko zerga pizgarrien zerga araubidean eta lehentasunezko zerga araubidean.\nPertsona Fisikoen Errentaren gaineko Zergari (PFEZ) dagokionez, aldaketa nagusiak salbuespenei dagozkie, besteak beste prestazio familiarrei dagozkienak. Horien kasuan, minbizia edo beste gaixotasun larriren bat duen adingabea zaintzeko prestazioak salbuetsita geratzen dira. Bi salbuespen berri ere sartzen dira: bata, banku fundazioek ikasteko edo ikertzeko ematen dituzten beketarako, eta bestea, adingabekoen kirol jarduerekin lotutako hainbat kargu edo lan egiteagatik jasotzen diren errendimenduetarako.\nLangabeziarako ordainketa bakarreko prestazioari dagokionez, aurrerantzean ez da beharrezkoa izango akzioari edo partaidetzari zein jarduera ekonomikoari bost urtean eustea, epe hori ezin bada bete jarduera ekonomikoa likidatu egin delako.\nJarduera ekonomikoen errendimenduei eragiten die honako aldaketa honek: autonomoek edo Gizarte Segurantzako erregimen orokorrean ez dauden langileek prebisio sozialeko mutualitateei egindako ordainketengatik deduzitu daitekeen gastuaren muga handitu egiten da.\nBeste aldaketek eragina dute epe luzerako aurrezki planek sortutako errentetan, herri administrazioen giza baliabideen plan estrategikoetan eta kapital higiezinaren zein higigarriaren etekinetan, besteak beste.\nSozietateen gaineko Zergaren esparruan, “abusuak” ekidin nahi dira, eta honako hau jasotzen du aurreproiektuak: "Ekonomia intereseko taldeen bidez— egitura fiskal jakin batzuen aplikazioan gertatzen diren gehiegikeriak saihestearren, muga bat jartzen da zerga oinarri negatiboak zein kuotako kenkariak egozteko, bazkideek ekonomia intereseko taldeei egindako ekarpenak —kontabilitateko irizpideak aplikatuta— ezaugarri bereziak dituzten ondare tresna gisa kalifikatu behar direnean. Zerga oinarri negatiboak eta kenkariak egozteko muga hori berdin aplikatuko zaie Gipuzkoako lurralde historikoko foru araudiaren pean ez dauden ekonomia intereseko taldeetako bazkideei ere, eta, hala, parekatu egingo da lurralde historiko honetako araudiaren peko zergadun guztiek jasotzen duten tratamendua". Gainera, aurrekoa osatzeko, errenta finantzario-fiskal hori bazkideei egozteko erregelak ezartzen dira.


2010/02/15 - Nola murriztu CO2 isuriak etxean\nKlima-aldaketa errealitatea da dagoeneko. Moteltzen laguntzeko denok egin dezakegu zerbait eguneroko keinu txikiekin. Horrela, energia-kontsumoa eta, ondorioz, atmosferara egiten ditugun CO2 isuriak murriztea lortuko dugu. Gainera, gure poltsikoari ere lagunduko diogu. Kontuan izan aholku hauek:\n-Erabili kontsumo txikiko lanparak, beharrezkoa denean soilik piztu argiak eta ahalik eta gehien aprobetxatu argi naturala. Hormetan kolore argiak izateak argiztapena hobetzen laguntzen du.\n- Itzali aparatu elektronikoak. ‘Stand by' dauden telebista, bideo eta ordenagailuek gastu osoaren % 15 kontsumitzen dute. Atera entxufetik telefono mugikorren kargagailuak erabiltzen ari ez zarenean.\n- Ez utzi lisaburdina piztuta erabiltzen ari ez bazara. Lisaburdinaren kontsumoa telebistarena baino hogei bider handiagoa da.\n- Kontrolatu berogailua. Tenperatura gradu bat jaisteak % 5 eta % 10 artean murrizten du kontsumoa.\n- Dutxatu, bainatu beharrean. Bainuontzia betetzeak lau aldiz biderkatzen du energia-kontsumoa.\n- Erabili eskailerak. Ona da osasunerako eta ingurumenerako.\n- Ez bota olioa harraskan behera. Botila batean gorde eta zaborrontzira bota dezakezu edo, hori baino hobeto, Garbigune hurbilenera eraman birziklatzeko.\n2009/11/23 - Nola babestu seme-alabak Interneteko helduentzako orrien edukietatik\nSeme-alabak sarean nabigatzen ibiltzeak esan nahi du muga gabeko informazioa izan dezaketela beren esku eta, beraz, ikasteko aukera handia ere bai. Beren adineko beste neska-mutikoekin izaten dituzte harremanak eta hori gauza ona da lagunak egiteko... Baina sarean badaude, aldi berean, helduentzako diren edo bortxakeria-karga handia duten eduki asko ere, eta horiek ere, besteak bezalaxe, eskura geratzen zaizkie. Eta, are okerragoa dena, hortxe dago umeen inozentziaz baliatu nahi izan dezaketen pertsonekin topo egiteko arriskua ere.\nHona hemen adingabekoak babesteko balio dezaketen zenbait gomendio:\n- Komeni da konexio-orduak adineko baten begiratupean egitea, ondo zehaztea zein webgunetara sartzerik duten eta garbi ezartzea gazteak konektatuta egoteko denbora zenbatekoa izango den.\n- Esan behar zaie norberaren argazkirik inoiz ez bidaltzeko inori, edo informazio pertsonalik ez emateko inori, aurrez zuek zuen baimenik eman ez baduzue.\n- Behin eta berriz azaldu arrisku handiak izaten dituztela sare sozialek beraiekin. Ez dute kontakturik izan behar ezagutzen ez duten pertsonekin, eta ezta halakoekin elkartzeko geratu ere.\n- Ez diote inoiz inori sarbide-gakorik edo pasahitzik eman behar, ezta lagunik onenari ere.\n2009/10/26 - Nola babestu zure datu pertsonalak Interneten\nInterneten erabilera gure eguneroko bizitzako esparru guztietara hedatu da. Gaur egun, kontsultarako, lan-tresna gisa eta aisiarako tresna gisa, erosketak egiteko edo beste erabiltzaile batzuekin harremanak izateko erabiltzen dugu sarea.\nSareak erraztasun eta erosotasun guztiak eskaintzen dizkigun arren, ez dugu ahaztu behar gure pribatutasunaren aurkako erasoak ere izan ditzakegula. Horregatik, zuhurtasunez jokatzeko gomendatzen dizugu zure datu pertsonalak emateko orduan.\nHonako hauek dira gure gomendioak:\n- Ez erantzun zure datu pertsonalak eskatzen dizkizuten posta elektroniko ezezagunei.\n- Ez egin erosketarik bermerik ematen ez duten edo segurtasun-zigilurik ez duten webguneetan.\n- Foro edo blog-etako orrietan sartzen zarenean ez adierazi zure benetako identitatea, erabili ezizen bat.\n- Ez erabili erraz asmatzeko moduko pasahitzik -urtebetetze-egunak, esaterako-, eta aldiro-aldiro aldatu.\n- Horrez aparte, erabili segurtasun-teknologiak, esaterako, zabor-postaren aurka babestuko zaituzten birusen kontrako programak eta iragazkiak.\n2009/06/01 - Nola aurreztu zure etxe-aseguruan\n- Konbinatu zure etxe-asegurua automobilaren aseguru batekin. Normalean, bi poliza edo gehiago kontratatzean, deskontu bat lortuko duzu.\n- Igo zure kengarria. Aseguru-etxea erreklamazio bat ordaintzen hasi aurretik, zure poltsikotik jarri behar duzuna da kengarria. Zure kengarria igoz gero, prima jaitsi egingo da.\n- Mantendu kreditu-historia on bat. Fakturak garaiz ordaintzen badituzu eta kreditu-saldoak baxu mantentzen badituzu, aseguru-etxeak kontuan izango du zure aseguru-polizaren prezioa erabakitzeko unean.\n- Instalatu segurtasun-gailuak zure etxean: ke-detektagailuek, lapurreta kontrako alarmek eta segurtasun handiko kisketek kalteak edo galerak prebeni nahiz minimiza ditzakete, eta deskontuak sor ditzakete.\n- Izan leiala zure aseguru-etxearekiko. Bertan hainbat urte egonez gero, deskonturen bat lor dezakezu.\n2009/03/23 - Etxean lapurretak saihesteko gomendioak\nEtxetik aldi luze baterako irtetera zoazenean oinarrizko hainbat neurri hartzea komeni zaizu lapurretak ekiditeko:\n-Jarri pertsianak leiho eta balkoi guztietan eta barrutik kisketarekin segurtatzen badituzu, hobe. Etxeko pertsianak zeharo ez jaistea eta arropa esekita uztea gomendatzen da, etxea hutsik dagoenaren itxurarik ez emateko.\n-Jarri burdinsarea kanpotik erraz sartzeko moduko leihoetan eta ez utzi 12 cm baino gehiagoko tartea barra artean.\n-Ez utzi objektu baliotsurik terrazetan hauek itxita ez badaude.\n-Ez deskonektatu ateko txirrina.\n-Jarri sarraila blindatua segurtasun handiagoa izateko. Jarri atean behatxulo panoramikoa, atea jotzen duena oso-osorik ikusteko aukera ematen duena alegia.\n2009/03/09 - Noiz aseguratu behar duzu zure etxebizitza?\nNormalean, etxebizitza gure ondarearen ondasun baliotsuena izaten da, eta, beraz, oso garrantzitsua da aseguratuta edukitzea. Denbora aurrera joan ahala, etxebizitzan egindako inbertsioa nabarmen handitzen da, eta, hortik dator, hain zuzen, asegurua kontratatzearen garrantzia.\nGure etxebizitza eta bertako altzariak gerta daitezkeen kalte materialetatik eta istripuz gertatutako kalteetatik babesten duen poliza bat aukeratu beharko genuke. Aseguruak erantzukizun zibila eta laguntza-zerbitzu guztiak bilduko ditu.\nKomeni da asegurua etxebizitzaren eskritura edo alokairu-kontratua sinatzen duzun egun berean kontratatzea. Eta, batez ere, saiatu ahalik eta gehiena doitzen etxebizitzaren edukitzailearen eta edukiaren balorazioa. Maizterra bazara eta ez jabea, etxebizitzan egin dituzun hobekuntzetan inbertitu duzun kopuruarengatik bakarrik aseguratu behar duzu edukitzailea.


167_zer nola 1. proba.ppt\nKaixo guk Bihotz Gaztea ikastolako DBH 2. A mailako ikasleak gara eta zuek botatako proposamena mozketa batekin lortu dugu, horra doa: Zer nola 2.\nMaterialak

Lehenego behar duguna honelako lauki bat da:

\nMaterialak

Bigarrenez eta azkenez behar duguna artazi bat da:

\n1. Pausua

Lehenengo laukia triangelu isoszeletan tolesten da argazkian ikusten den bezala:

\n2. Pausua

Triangeluaren erpina hartu eta trapezio baten forma ematen diogu oinarriraino toleztuz:

\n3. Pausua

Orain trapezioa txikiago egiten dugu goiko ertzetik tolestuz:

\n4. Pausua

Hemen trapezio txikia bitan doblatzen dugu trapezoidea bihurtuz, honela geratzen da:

\n5. Pausua

Lortutako trapezoidea erditik tolesten dugu laukizuzuen baten forma hartuz:

\n6. Pausua

Laukizuzena erditik tolesten dugu, lauki bat sortuz erdi beltza eta erdi zuria:

\n7. Pausua

Azkenik diagonalean mozten dugu bi koloreak zatitzeko, bi triangeluen erditik:

\n8. Pausua

Hemen behean, moztu ondoren nola geratu den argazkia dago:

\n

Egun batean ume bat eta bere aitona etxean zeudela, umeak galdetu zion aitonari ea Alhambrako informazioa zeukan. Aitonak baieztatu zion eta hasi zen kontatzen berak zekien Alhambrako historia:

- 711. urtean Granadako hiria arabiarrek inbaditu zuten eta IX. mendean Mohamed Ben Al Ahmar hasi zen Alhambraren planoak egiten. Baina urte batzuk geroago hil zen eta bere semea Mohamed II-k segitu zuen bere aitak ez zuen bukatutako lanarekin. Hasi ziren eraikitzen baina arazo batekin topatu ziren- azaldu zion aitonak.

Ezin zituzten hormak, animalia edo gizakien irudiekin apaindu- jarraitu zuen-. Egun batean Mohamed II-k bere arkitektu hoberenak deitu eta arazoari konponbidea bilatzeko esan zien: “ni herriko kaleetara aterako naiz, merkatura joango naiz ea zerbait bururatzen zaidan” esan zuen. Baina leku guztietatik jendea eta animaliak zeuden. Ez zitzaion ezer bururatu, ez zuen bestelako irudiak ikusten.

Alhambrako sekretua 13.\n

Egunak pasatu ziren eta Mohamed-ri ez zitzaion ezer bururatzen.

Bat-batean leihotik begiratzen zegoela kristalezko hexagono bat ikusi zuen,orduan korrika bizian bere gelara abiatu, idazteko luma bat hartu, paper zati bat eta margotzen hasi zen. Hexagonoak marrazten zituen, denak elkarrekin baina kolore desberdinekin. Horretan zegoela, ideia bat eduki zuen; hexagonoak translazioan edo errotazioan mugitzean eredu geometriko berriak, desberdinak eta oso interesgarriak agertu ziren. Teknika horri kristalografia deitu zion. Azkar-azkar bere arkitektoei planoak eman zizkien eta langileei marrazki horiek egiteko beharrezko materialak eman zizkien.

Mende batzuen buruan konkretuki, XIII.mendean bukatu zuten.

\n

Alhambra hiri bat bihurtu zuten, harresiz inguraturik, bere barrualdean: mezkitak, etxeak, dendak, jauregia eta hainbat gauza zeudelako herritarrentzat. Urte batzuk geroago, zehatz mehatz 1212.urtean, hiri-jauregi nazaria deitu zen, Tolosako Navas gerraren ondorioz, eta Bel Alhamarrek 1238. urtean hiri berri honen kontrola hartu zuen.

Bere kokalekua eta adaptazioa paisaia berri bat sortzea lortu zuen.

-Aitona, eta Mohamed I, beti izan zen Alhambrako agintaria?

-Ez, ez, ez, 1492.urtean errege katolikoek konkistatu zuten. Eta egun horretan, hiria jauregi erreala izatera pasatu zen- erantzun zidan-. Tendillako kondea, Mendoza familiakoa, Alhambrako lehenengo alkaide kristaua izan zen. Baina arazoak,ez ziren han bukatu- gehitu zuen. 1812.urtean gerra bat egon zen, ejerzitu frantzesak amore eman zuenez, harresiak apurtzen hasi ziren.

-Eta guztiz apurtu zen, aitona?

-Ez, espainiar soldadu batek bere destrukzioa ekiditu zuen.

\n

-Aitona! Eta nondik dator Alhambra izena?

-Bada, uste dut lehen azaldu dizudala, baina badirudi ez duzula ulertu. Beno, izena Mohamed I-ren bizar gorriagatik dela pentsatzen dute batzuek, gainera alhambra musulmanez gorria esan nahi du. Beste batzuek uste zuten, Alhambra zuria zela, eta gauez eraikitzen zenez, antortzen kolore gorria hartzen zuen.

-Ala, ze polita, baina.... nire liburuan humanitateko patrimonio kulturala dela esaten du. Hori egia al da, aitona?

-Bai, hori guztia 1984.urteko azaroaren 2an gertatu zen. Baita munduko zazpi monumentuen artean egongo zen, baina azkenean ez zuen lortu. Uste dut informazio guzti honekin nahikoa izango duzula. Lo egiteko ordua da, hortzak garbitu eta ohera, bihar egun oso gogorra izango da, kontrol asko dituzu eta.

-Ongi da aitona, eman muxu bat!

-Tori, nire biloba.


Paperezko bizikletak burdintzen • ZUZEU\nGaur, maiatzak 29, bukatu da Italiako Giroa. Aitzakia ederra, etxe honetan bizikleta zaleak garenez, Ander Izagirreri esker ezagutu dugun artista baten lana aurkezteko; Gianluca Gimini diseinatzailearen Velocipedia egitasmoa.\nEgin atzera eta begiratu ZUZEUko azalean sarrera honi laguntzen dion bizikleta; polita da, ezta?\nBai, badakigu katea eta pedalak falta dituela, eta beraz, umeek aurrenekoz erabiltzen dituztenen antza duela. “Ez da batere praktikoa!”, pentsatuko du batek baino gehiagok; baina hemen, ez da hori kontua.\nGiminik bizikleta bat margotu zezatela eskatu zien adin eta lanbide ezberdineko makina bat italiarri, margo zezatela buruz, inolako eredurik erabili gabe. Eta herrikideek paperean zirriborratutako tramankuluak gauzatu ditu gero, irudikatutako bizikletak egia bihurtuz.\nHemeretzi urte dituen eta ikaslea den Leonardok, esaterako, eskuman duzuen marrazkia egin zuen: horra azaleko bizikleta!\nBeste hau, azpian duzuena, 31 urteko Giorgia irakasleak margotu zuen bizikleta dotore askoa dugu; burdindutako emaitza du ondoan.\n“Arretaz begiratzen badituzu, konturatuko zara bizikleta hauetan zerbait oker dagoela; norbait gainera igo eta ibiltzen hasiz gero derrepente apurtuko liratekeela dirudi –dio Giminik-. Beraz, azal dezadan egitasmoa hasieratik”.\n2009an lagunei eta ezezagunei eskari bat egiten hasi zen artista. “Bakoitzari arkatz bana eman eta orri zuri batean bizikleta bat margotu zezatela eskatu nien, inolako eredurik erabili gabe, irudimenean zuten alegiazko bizikleta”. Gimini laster konturatu zen gutariko bakoitzak bere bizikleta gordetzen duela gogoan, zer eta nolakoak diren badakigun arren, askotan ez garelako gai irudimenean duguna papereratzeko. “Batzuk zirriborro hutsa margotu zuten, beste batzuk tramankulu zehatza; baina gehienak bizikleta arrunt batengandik urruti gelditu ziren”. Izan ere, buruak sarri jotzen digu adarra, eta ezagutzen ez duguna badakigula sinestarazten digu maiz.\nPaperezko zirriborrotik burdindutako bizikletara.\nGiminik gauzatu dituen diseinu esanguratsuenetako batzuk dakartzagu azpira. Ikusi nahi badituzu, klikatu marrazkiak!\n“Ehundaka marrazki batu nituen, balio handia ematen diodan bilduma osatzeraino”, egitasmoa azaltzen jarraitzen du Giminik-.\n“Ez sinestekoa da zenbat bizikleta ezberdin diseina daitezkeen; ongi marrazteko traba edo ezintasunetik sortuak guztiak ere. Diseinatzaile bakar batek ezingo luke sekula horrenbeste bizikleta ezberdin bere kabuz asmatu”.\n2016 hasieran, azkenik, egitasmoan parte hartzeko txanda zuela iritzi zion Giminik. “Eta zirriborro guzti hauetan dagoen ahalmen eta edertasuna agertzean zetzala nire jarduna”.\n“Beraz, berezienak begitandu zitzaizkidanak aukeratu nituen, eta benetakoak balira bezala aurkezten dizkizuet orain”.\nHorrek aurretik ere susmatzen zuena berrestera eraman zuen artista: “Guztiok dugu gure baitan, dugun adin eta lanbidea dugula ere, asmakuntza dirdiratsuak egiteko gaitasuna”.\nartea, Bizikletak, Diseinua, irudimena, marrazkiak


Lemoako jaietan, Euskal Udaberria kalera, Iñaki eta Tomas etxera! – Igorre sarean\nLemoako jaietan, Euskal Udaberria kalera, Iñaki eta Tomas etxera!\nigorresarean\tARRATIA NEWS\t 2017/07/13 0 Minutes\nUztaileko azken barikuan, ez da presoen eskubideen aldeko mobilizazinorik egongo Igorren. Lemoako jaietako kalejira eta brindisean parte hartzeako deia egin dabe antolatzaileek. Herriko Iñaki Bilbao eta Tomas Linazaren etxeratzea eskatuko dabe mobilizazinoetan. Lehenengoak, 20 urte baino gehiago daroaz kartzelan. Bigarrena, Cabo Verden dago, deportatuta, Lemoatik milaka kilometrotara.\nAbuztuan be ez da mobilizazinorik egingo Igorren. Irailean berrartuko dira hileko azken barikuetako deialdiak.\nPrevious Post Udako Kalera Martxaren egitaraua sarean #kalerakalera\nNext Post Altsasuko gertakariak terrorismotzat jotzearen kontrako adierazpena onartu dau Igorreko Udalak ahobatez


Hasier Arraizen inhabilitazioa eta M15 mugimenduen eragina aztergai\nHasier Arraizek legebiltzarkide izateari utzi beharko dio, eta ezingo du hauteskundeetara aurkeztu. Hala ere, ez du kartzelara joan beharko. Asteartean kaleratutako ebazpenak hori dio, eta aztergai izan dugu aste honetan. Horrez gain, M15ari begira jarri gara. Zein eragin izan du Euskal Herrian? Eta alderdien jarrera eta proposamenetan? Joseba Sobrino, Asier Blas, Iker Casanova eta Lander Martinezekin aztertu dugu guztia.


astelehentxutxu – …:::kimo:::…\nYou are here: Home › berbaz › astelehentxutxu\n← 360º photo\nkasba diskak →\n2011-10-30 | Filed under: berbaz, kimotarrak\tand tagged with: astelehentxutxu, bideoak, euskaldunok, gernika, juerga, lagunak\nAtzo Gernikera joan ginen.\nUrriko azken astelehena da biher eta ohitura da Gernikara joatea plazako merkature eta baita juerga salbajean. Baie hain ezagune ez bada be, ohitura da bebai atzo, aurreko zapatuen, hara hurbildutea. Astelehentxutxu deitzen dotzie jai horri, eta azkeneko urteetan ganera, egitarautxu bat be antolatu dabe Gernikako gaztiek.\nBaie hona dakart berandu, bideoa ikusi daizuen. Ez bazarie joan datorren urterarte etxon behako dozue, baie promo bideoa oin bertan ikusi leike dozue, eta oso polite da benetan.\nBenetan lan ederra, borobila. Igazkoa be oso ondo egon zan.\n2 Responses to "astelehentxutxu"\nAiba la hostia! Naranjaduna, nigaz ikasi eban Arrasaten, Zarrabe da, gaur urrikon beragaz egon naz.\njode ba nik sin-mas googlen topatutako argazki bat hartu dot 😛


Junípero Serra - Wikipedia, entziklopedia askea.\nJunípero Serra Ferrer (Petra, Mallorca, 1713ko azaroaren 24a - San Carlos Borromeo de Carmelo, Kaliforniak, Espainia Berria, gaur egun Kalifornia, AEB, 1784ko azaroaren 28a) espainiar elizgizona eta kolonizatzailea izan zen.\nPetra, 1713ko azaroaren 24a\nCarmel-by-the-Sea, 1784ko abuztuaren 28a (70 urte)\nfriar minor (en) , misiolaria eta esploratzailea\n1730. urtean frantziskotarren ordenan sartu eta Palmako Unibertsitatean jardun zuen irakasle. 1749an, Espainia Berriko misioetara bidali zuten. 1749-1758 urteetan Sierra Gordan izan zen (Querétaro), eta handik Mexikora abiatu. Mexikon Croix erregeordearekin jarri zen harremanetan iparraldea kolonizatzeko helburuarekin.\n1767. urtean, jesuitak egotzi zituztenean, Behe Kaliforniara bidali zuten. 1769. urtean, berriz, Kalifornia Garaira joan eta San Diegoko eta Monterreyko San Carlos Borromeo de Carmelo misioak sortu zituen. 1776tik aurrera, are misio gehiago zabaldu zituen San Frantziskon, San Gabrielen (egungo Los Angelesen), besteak beste. Eremu horretako amerindiarrak katoliko bihurtu eta gaztelania irakatsi zien.\n1988an Joan Paulo II.a aita santuak dohatsu izendatu zuen.\nAzken aldaketa 11 abuztua 2021(e)an, 23:55(e)tan\nOrriaren azken aldaketa: 11 abuztua 2021, 23:55.


5 aholku webinar eraginkorra sortzeko — LABORAL Kutxa\n5 aholku webinar eraginkorra sortzeko\n3 iraila, 2020 | argitaratuta LABORAL Kutxa\nZergatik egin webinarrak zure enpresan?\nWebinarren garaian bizi gara: digitalizazioari esker, era guztietako ekitaldi korporatiboak, mintegiak, tailerrak eta hitzaldiak egin ditzake zure enpresak bideo-formatuan. Webinarrek zure marka-posizionamendua hobetu eta bezeroen engagementa edo atxikimendua handitu dezakete urrutitik, erraz eta merke.\nBaina, nola lortu dezakezu zure webinarrak, praktikoak ez ezik, eraginkorrak ere izatea? Aholku hauek lagunduko dizute baliabide hori marketin- eta salmenta-tresna boteretsua izan dadin.\nZehaztu zure helburuak eta egin plangintza ona\nWebinarraren eraginkortasuna plangintza onaren mende dago. Hori dela eta, garrantzi handikoa da aldez aurretik erabakitzea zer helburu lortu nahi duzun:\nProduktu berri bat ezagutaraztea.\nZure bezeroak finkatu eta haiekin elkarreragina izatea.\nGai jakin bati buruz duzun ezagutza erakustea.\nHortaz, gai nabarmenak aukeratu behar dituzu, helburu horri lotutakoak eta betiko gaurkotasunekoak. Horrez gain, formatua aukeratu behar duzu: bakarrizketa ala eztabaida izango den eta zenbait iraungo duen.\nPrestatu edukia eta aukeratu pertsona egokia\nZure publiko potentziala espezializatuta dago, eta, horregatik, ondo prestatu behar duzu transmititu beharrezko informazioa, interesgarria izan dadin. Arau orokor gisa, hau izan behar da oinarrizko egitura:\nZeure burua aurkeztu eta esango duzunaren aurrerapen laburra eskaini behar duzu, alderdi praktikoan arreta jarrita.\nZeure burua aurkeztu ondoren, gaiari heldu behar diozu bete-betean, edukia argituko duten eta ikus-entzuleentzat aberasgarriak diren adibideak, pasadizoak eta datuak erabiliz.\nGalderak eta zalantzak. Bertaratuekin elkarreragina izateko aukera ematen dizun softwarea aukeratzen baduzu, aprobetxatu aukera hori eta adi egon une horretan, eztabaida interesgarriak zabaldu eta negozio-aukerak sortu daitezkeelako.\nMintegia emateko arduradunak, hitz egin beharreko gaian aditua ez ezik, ezaguna eta komunikatzeko dohainen jabe ere izan behar du.\nAukeratu zure webinarretarako tresna egokia\nGaur egun hainbat software daude, komunitate nahiko handi bati webinarrak emateko egokiak direnak. Hona hemen batzuk:\nZoom. Ezagunenetako bat da. Hainbat plan ditu, mila parte-hartzaileraino sartu ahal izateko.\nGoToWebinar. Gehien erabiltzen den tresnetako bat da, eta, ordainpekoa bada ere, oso erabilgarria da. Merezi du, ekitaldi asko egiten badituzu.\nWebex. Windowsekin eta iOSekin bateragarria da, gailu mugikorretan erabil daiteke eta 300 parte-hartzaile inguru har ditzake.\nAnymeeting. Aplikazio honek ia 200 lagun elkartzeko aukera ematen dizu. Hauek egin ditzakezu haren bidez: pantaila partekatu, bilera audioan eta bideoan grabatu, inkestak sortu eta emaitzak ebaluatu, txosten xehetuak eskuratuz.\nGoogle Hangouts. Googleren doako tresna horren bidez, bideokonferentziak egin ditzakezu dozenaka kontakturekin, baita Google Docs-ekin lan egin, pantaila, artxibategiak eta oharrak partekatu eta txateatu ere.\nSortu berariazko landinga eta sustatu ekitaldia\nZure webinarra taxuzkoa izatea nahi baduzu, berariazko landing page bat diseinatu behar duzu, interesdunak erregistratzeko eta mintegiari eta hizlariari buruzko oinarrizko informazioa eskaintzeko.\nPlataforma batzuek erregistro-orrialde bat sortzeko aukera ematen dute, baita zure enpresaren zerbitzarietan ostatatutako inprimaki laburra eta zure logo korporatiboarekin pertsonaliza dezakezun gonbidapena bidaltzeko mezu elektronikoa sortzekoa ere.\nLandinga sortzea bezain garrantzitsua da webinarra sustatzea zure enpresaren tresna digitalen bidez, bai blogean eta sare sozialetan (batez ere, LinkedInen) aurretik postak argitaratuz, bai bestelako eduki osagarriak eginez, hala nola bideoak eta infografiak. Webinarra estrategikoa bada zure enpresarentzat, marketineko posta elektronikoko edo SMMko (Social media Marketingeko) kanpaina bat erabil dezakezu osagarri modura.\nEgiaztatu dena webinarra egin eta saioa grabatu aurretik\nHasi baino lehen, erabili arotzaren araua: «neurtu bi aldiz eta moztu behin». Egiaztatu estekek ondo funtzionatzen dutela, atzealdea eta argiztapena egokiak direla, soinua zuzena dela… eta ireki saioa hasi baino minutu batzuk lehenago, bertaratuak «lekua hartuz» joan daitezen.\nBukatu ondoren, bihurtu saioa grabazio, bertaratuek berrikusi eta saioa jarraitzerik izan ez dutenei bidali ahal izateko. Horrez gain, kontuan izan ekitaldi korporatibo hauen bideoen bidez material ona atera dezakezula zure enpresarentzako sustapenak egiteko.\nKontuan izan horrelako ekitaldietan parte hartzen dutenak pertsona kualifikatuak direla, zure sektorean interesatuak, eta, beraz, bezero potentzialak, zure enpresak zer eskain diezaiekeen jakin nahi dutenak. Beraz, aprobetxatu aukera eta prestatu zure webinarra garaiz. Webinarren adibide batzuk ikusi nahi badituzu, sartu IEBSchoolen YouTubeko kanalean.


“Espazio txikiak kulturaren enbrioiak dira” | Gasteiz Kultura\nLEKUAK “Espazio txikiak kulturaren enbrioiak dira”\nJabitxin eta Txubio antzezlan batean./ Endika Portillo\nKolectivo Monstrenko 2009an sortu zen, lau lagun gasteiztarren eskutik. 2010ean kultur elkarte gisa eratu ziren eta Cubo kalean kokatu ziren. Monstrenka aretoa arte eszenikoen topagunea da gaur egun Arabako probintzian.\nHarrezkero, hainbat proiektu eta ikuskizun koordinatu dituzte, hala nola “Tenemos que hablar”, “La Pared”, “Antonio Remachado”, “Entre Lombrices” edo “Athra Silex”. Gainera, duela hamar urtetik hona, urte amaieran egiten den Monstrenkas Jardunaldiak antolatzen dituzte, hainbat ikuskizun ezberdinekin.\nGo Gasteiz Kulturak Txubio Fernandez de Jauregi, Jason Guerra eta Javier Fernandezekin hitz egin du proiektu honen inguruan.\nJason Guerra, Javier Fernandez eta Txubio Fernandez de Jauregi. / Endika Portillo\nNolakoak izan ziren Kolectivo Monstrenkoren hastapenak?\n2009. urtearen amaieran Jasonen anaia txikiaren lonjan entseatzen hasi ginen. Pieza labur bat sortu genuen, eta lanjaren jabe ziren neska-mutilei baimena eskatu genien pare bat emanaldi egiteko eta jendeari aurkezteko. Bi egun iraungo zuena, Gabon guztian zehar luzatu zen eta 15 emanaldi burutu genituen. Jendeak borondatea ordaintzen zuen ikuskizunaren irteeran. Horren ondorioz, Cubo kaleko lokal honetara etortzeko aukera sortu zitzaigun, eta lehen emanaldi horien omenez, Monstrenkas Jardunaldiak antolatu genituen, dagoeneko 10 urte daramatzatenak.\nNoiz hasten zarete lagun talde bat izatetik talde gisa trebatzen?\n2010. urtearen hasieran, entitate juridiko bat behar genuen, eta kultura-elkarte bat sortu genuen, lehen pieza hori mugitzeko eta, horrela, bizirauteko diru pixka bat irabazten saiatzeko.\nMOnstrenka aretoa Kubo kalean dago kokatuta./ Endika Portillo\nBaina gaur egun bakoitzak bere lana dauka, konpainiatik kanpo…\nBai. Denborarekin konturatu ginen nahiago genuela jarduerek diru-bilketarako grinarik ez izatea, eta gaur egun gutako inor ez dago lan horren mende bizirauteko. Izan ere, gutxitan kobratzen dugu zerbait. Horrek konpainia mantentzea eragiten du, eta ez zaitu behartzen merkatuaren barruan egotera, askatasuna ematen dizu. Azkenean, dirua behar duzunean, nahi ez dituzun gauzak egiten amaitzen duzu erakundeetarako, eta ez dugu beharrik izan nahi inorekin.\nAntzezten dituzuen lanak zeuek egiten dituzue. Nolakoa da sormen-prozesu hori eta nola egiten diezue aurre horrek dakartzan gastuei?\nObra berri batekin hasteko, denbora eta gogoa behar da. Pieza berri bat muntatzea luxua da guretzat, gustuko dugun zerbait egiteko denbora gure buruari ematea. Hilabete pare bat eskaini ohi dizkiogu, ahal dugunean elkartzen baikara. Azken aldian, Monstrenkas Jardunaldiak aitzakia ezin hobea dira martxan jarri eta gauza berriak probatzeko. Era berean, erakundeek egindako enkargu zehatzen bat edo laguntzen deialdiren bat aprobetxatzen dugu.\nSorkuntza lana doan egiten dugu eta ikuskizuna garestia izan ez dadin saiatzen gara, dagoenarekin lan egiten dugu. Lanak komertzialak izateko betebeharrik ez dugunez, hainbat gauza froga ditzakegu. Azkenean, merkatuak arau batzuk ditu, eta zure produktua sail jakin baterako egokia ez bada, ez zara sartuko. Beste edozein ekoizle txikik denbora eta diru gehiago inbertitzen du bulegoko lanean eta banaketan, guk baino. Guk hori ez dugu batere kontuan hartzen, ez dugu banaketa-kanalik, ez inor bulegoan produktu horiek saltzen. Daukagun energia ahal dugun gauzarik sortzaileenak egiteko erabiltzen dugu.\nEmanaldia monstrenka aretoan Gabonetan zehar./ Endika Portillo\nAretoa oso espazio txikia da, eta ikusleak eta aktoreak elkarrengandik oso gertu daude. Zer du hain gustuko duzuen formatu honek eta zer ekarpen egiten du?\nEspazio txikiak kulturaren enbrioiak dira. Txikia denak, indibiduala ez bada behinik-behin, boterea eta dirua metatzeko erresistentzia logikoa eta beharrezkoa eskaintzen du. Hori oso interesgarria da, hazkundea berez ez baita balio bat.\nBestalde, zuk publikoaren presentzia sentitzeak beti jokatzen du emanaldiaren alde, eta zentzu handiagoa hartzen du. Agian jendeak jasaten du pixka bat hurbiltasun hori, oso gertu badaude batzuetan ikuskizuna jaten dutelako eta distantzia behar dutelako orokortasuna ikusteko, baina hori guztia ekiditen da lekuak sortzen duen giroarekin. Beti dago ondo gauzak gertatzen diren leku bat aurkitzea, baina elkarrekin egoteko, hitz egiteko eta partekatzeko ere balio du. Gainera, antzerkira bestela joango ez litzatekeen jendearengana iristen gara.\nHona datorren publikoa eta Principal Antzokira joan daitekeena desberdinak al dira?\nHona datorrena ez litzateke inoiz Printzipalera joango. Bi esperientzia horiek guztiz desberdinak dira publikoarentzat; Printzipalean distantzia dago bere arkitekturagatik eta ekitaldiak duen izaera sozialagatik; hemen, ordea, dena oso hurbil dago.\n10 urte daramatzazue Monstrenkas Jardunaldiak egiten. Zer dira eta zein izan da konpainien eta publikoaren erantzuna urte hauetan guztietan?\nJardunaldiak urte bukaeran egiten dugun ikuskizunen programa bat dira. Monstrenkismorako dei gisa hasi ziren. Hasieran beti gu aritzen ginen edo lagunak etortzen ziren dirurik ez genuelako. Baina azken bost urteotan diru-sarrera txiki bat jaso dugu, katxearen erdia ordaintzeko aukera ematen diguna. Konpainia asko hona etortzeko irrikan daude, eta jendearen erantzuna ikaragarria izan da beti, ez dugu publizitaterik egiten baina jendeak gure berri izaten du hala ere.\nJasonek, gainera, aretoan eskaintzen dituzuen hainbat tailer ematen ditu. Nori zuzenduta daude eta zer tailer mota dira?\nBi tailer ematen ditugu: bata, hastapenekoa, antzerkiaz ezer ez dakienarentzat, eta bestea, hiruhileko amaierarako pieza txikiak sortzea. Ikerketa-laborategi gisa ere balio dute guretzat. Taldeak oso anitzak eta desberdinak dira, 18 urteko neska-mutilak ala 60 urteko helduak. Hain talde handiekin esperimentatzea bikaina da, eta konpainia guztiek ez dute hori egiteko zortea.\nMOnstrenka aretoa./ Endika Portillo\nZuen kasuan, antzerki konpainia ez da zuen diru iturri nagusia, baina Artistaren Estatutua errealitate bat balitz, antzerkian erabat aritzeko aukera izango zenuketela uste al duzue?\nArtistaren Estatutua oso beharrezkoa da, erabat babesik gabe baikaude. Azkenaldian, egiten dizkiguten kontratuak erregimen orokorrekoak dira, eta, beraz, ia ezinezkoa da egunak biltzea, gerora langabezia-eskubidea izateko. Txubiok azaroan Suitzara joan zen Irungo konpainia batekin eta osasun arazoak zirela eta, antzokia itxi egin zuten. Kalte-ordain bat ordaindu zieten, hemen hori pentsaezina da. Sektorea babestu eta duindu behar da.\nZaila al da Gasteizen antzerkia lanbide izatea?\nBai, erakundeen erabat mende zaude horretarako, eta horrek esklabo bihurtzen zaitu. Horregatik erabaki genuen horri uko egitea. Gure izaera da, ez da purismo kontu bat.


Bilduk ez du ekimenik egin euskara sustatzeko legealdi osoan\nXabier Iridoy alkatetzarako hautagai aukeratu du aho batez EAJko batzarrak\nTalde jeltzaleko egungo udal bozeramaileak agintaldiko hiru urte hauetan egin duen oposizio eraikitzailea azpimarratu du Lourdes Larraza Irungo alderdiko presidenteak. Halaber, Iridoyk Irunen eta irundarren alde lan egiteko erakutsi duen seriotasun, zintzotasun eta ardura nabarmendu ditu, ekimen desberdinen bitartez, hiria hobetzeko gaitasun eta eraginkortasunarekin batera. «Xabier Iridoy elkarrizketarako irekia da, hurbila, talde lanaren defendatzailea eta langile nekaezina. Freskotasuna eta kudeaketan esperientzia ekartzen ditu eta gobernu sozialistaren alternatiba izango den talde baten buru izango da. Irun gobernatzeko prest dago» baietsi du.\nSi, son víctimas\nportavoz de EAJ-PNV en el Senado


Bi-Tartean elkarteko merkatariek ikasturte berriari ongi etorri eman diote - Otamotz : Otamotz\nBi-Tartean merkatari elkarteko kideek prentsaurreko bat egin dute ikasturte berriari ongi etorria emateko.\nAzken bi urteak gogorrak izan direla, baina azken bi urteetan asko ikasi dutela eta herritarren babesari esker zutik jarraitu dutela esan dute. “Elkargune soziala izan gara askotan, iritzi eta ikuspuntu desberdinak entzun eta elkarbanatu ditugu, zuen lanbide eta familia egoeren araberakoa. Oso egoera ohikoa izaten zen hori duela pare bat hamarkada herriko dendetan. Polita izan da”, esan du Eli Aldamak elkarteko merkatari guztien izenean.\nMerkatariek eta gainontzeko bizilagunek hobeto elkar ezagutzeko aukera izan dutela gehitu dute. “Elkar ikusten jarraitzea espero dugu. Orain zertxobait gehiago dakigu zuetaz, zuen beharretaz, eta hauei erantzuna emateko prest gaude. Zuek ere, orain gehiago dakizue gutaz, eskaini dezakegun guztiaz”.\nOporretatik lanerako gogoz itzuli direla esan du. “Oporretatik itzuli gara, beti bezain beharrezkoak, edo inoiz baino beharrezkoagoak. Eta zuen beharrak entzuten jarraitzeko prest gaude, elkarrekin hazteko, hemen egoten jarraitzeko. Zuri, behar izan zaitugunean hor egoteagatik, eskerrik asko. Eta ikasturte honetan? Gure ondoan jarraituko duzu? Itzuli gara, gogoz eta prest”.\nHorren guztiaren erakusle, herriak apaintzen eta herriei bizia ematen jarraituko dute: denden aurrean argazkian ikus daitezkeen loreak jarriko dituzte.\nJon Luqui Urretxuko alkateak merkatariak elkarrekin ikustea oso pozgarria dela esan du. “Irudia egoera aldaketaren erakuslea da. Jendea elkarrekin ikusteko beharra dugu, elkarrekin gauzak egiten. Eta bereziki pozgarria da zuek elkarrekin ikustea, asko sufritu baituzue pandemian eta lan handia egin baituzue. Eskerrik asko egin duzuen lanagatik. Aurrerantzean ere ahal dugun guztia lagunduko zaituztegu”.\nRosa Maiza Zumarragako zinegotziak ere eskerrak eman dizkie. “Oso pozgarria da guretzat kanpaina berriaren berri ematera etortzea. Urteak daramatzazue bi herrietako merkataritza hobetzeko lanean. Udalentzat oso garrantzitsua da elkarte bat egotea eta zuekin lan egiten jarraituko dugu. Egoera zaila bizi izan duzue eta indarrarekin itzuli zarete. Herritarrei ere eskerrak eman nahi dizkiet herrian erosteagatik. Herriak bizirik mantentzea guztion ardura da”.\nBukatzeko, Natalia Moragilek hurrengo hiru kanpainen berri eman du: urrian opariak egongo dira, azaro amaieran bonuak eta abenduan Gabonetako kanpaina.


Gainbegiratzeko eta kontrolatzeko sistema – Bahía de Bizkaia Electricidad\nSistema hau arduratzen da Ziklo Konbinatuko Lantegi osoaren Kontrolaz eta Gainbegiratze Orokorraz.\nMikroprozesadore batean oinarritutako kontrol-sistema banatu bat antolatu da, komunikazio-sistema desberdinez baliatzen dena, lantegia osatzen duten sistema eta azpisistema guztiak kontrolatzeko eta gainbegiratzeko aukera ematen duena. Komunikazio horren barruan sartzen dira bai instrumentuen zuzeneko konexioa eta bai kontrol-busak ere, Kontrol uharteak izenekoak antolatzen dituzten sistemekin konektatzeko.\nSistema honek gizakia eta makina ezin hobeto konektatzeko beharrezkoak diren elementu guztiak ditu, eta lantegi osoaren eragiketak, kudeaketak eta mantentze-lan orokorrak egiteko balio duten jarduera guztiak egiteko aukera eskaintzen du.\nKontrol Sistema guztiak elkarrekin konektaturik daude sare nagusi erredundante batean, eta sare horrekin konektaturik daude eragiketen eta gainbegiratzeen estazioa eta ingeniaritza-estazioa, eta, Gateways bitartez, sare nagusia bigarren mailako sareekin lotzen da horiek kudeaketa eta ustiapenerako estazioekin eta urruneko estazioekin konektatzeko (Telekontrola eta Teleagintea).\nGas eta lurrunezko turbogeneradoreen erregulazio-prozesuaren kontrolerako eskakizun handi eta bereziak kontuan izanik, sistema independente autonomoak barneratzen dituzte, zerbitzu horretarako bereziki diseinatuak. Nolanahi ere, kontrol-sistema hauek kontrolatzean, gainbegiratzean eta parametroen arabera antolatzean erabateko gardentasuna izanez gero, kontrol banatuaren filosofia horri bere horretan eutsiko genioke, zeren eta Eragiketen eta Gainbegiratzeen Estazioen bitartez aipatutako sistema horiek gobernatzeko aukera baitago.\nLantegiak duen egituraketarekin bat etorriz, badira zenbait azpisistema, instalazio-fardelak eta sistema elektrikoa batez ere, beren funtzionamendu autonomoagatik Kontrolerako sistema propioa dutenak. Horretarako, Kontrol Sistema nagusi horrek Bigarren Mailako Kontrol sare bat sortzen du, eta bertatik irteten diren AzpIsistemak:\nTurbogeneradoreetan bezalaxe, azpisistema hauen kontrol eta gainbegiratze nagusiak Kontrol Zentraletik egiten dira, eta horrenbestez, Kontrol Banatuaren filosofia horri eusten zaio.\nLarrialdiko Geldiketa Sistema\nLegeriarekin bat etorriz, Larrialdiko Geldiketa Sistema bat dago BBE-an, Kontrol Sistematik guztiz independentea dena.\nSistema hori gai da Lantegia geldiketa segurura eramateko.\nAzkar gelditzeko agindua emateko beharrezkoak diren elementu guztiak izango ditu, eta gelditzeko nahigabeko agindurik onartzen ez duen sistema bat ere izango du.\nHalaber, sistema honek aukera ematen du agindu horiek beharrezkoak dituen ekipoaren inguruan emateko, eta baita ere, Kontrol Aretoan bertan ere.


Semaltek Web Edukien Labainketa Gehien ikusten du\nJende askok biltzen du webguneen datuak, informazioaren funtsezko taktika bezala. Webguneen web orrien informazioa eta webgunearen zati zehatzak biltzen ditu. Tradizionalki, hau da, erabiltzaileak gune bateko orrialdeen banakako orriak gorde ahal izateko nahitaezko prozesua da. Baliteke web edukia scraping software egokia izatea prozedura hau automatizatzeko. Eduki-urratzeen softwarea eguneko milioika orrialdetan biltegiratze-datu zabala biltzeko gai izan daiteke. Gainera, tresna horiek datu bilketa ordutegiak automatizatzeko balio dute, albisteen bilduma eraginkorra egiteko.\nArakatze estandarra bezalako web edukien rrapatzaile tipikoa. Bot robotek webguneak bisitatzen dituzte benetako nabigatzaile bezalakoak, eta zerbitzariaren eskaera bisitari gisa datozen bezala dirudi. Erabiltzaileak denbora asko iraun dezake eta baita bildutako datuen zehaztasuna hobetzeko ere. Software gehienak interfaze erraz bat du. Programazioko gutxieneko edo zero programek duten pertsona batek bi edo gehiago egin ditzake web edukien urratzailea erabiliz.\nWeb edukien erauzketa-erabilera\nWeb edukien erauzketa web edukia rrapatzeko tresna da, ezinbesteko datuak biltzeko zereginak burutzeko gai izan baitaitezke. Webgune estandarrean, denbora errealean datuak eta beste informazio batzuk, hala nola produktuaren xehetasunak, orrialde zehatzak, filmak edo abestiaren informazioa, edukiak, parse forex / stock merkatuaren tasak erauz ditzakezu. SEO zerbitzuen erabiltzaileek tresna hau erabil dezakete lehiakideen informazioa lortzeko, hala nola, marketing digitaleko teknikak eta web orriaren meta-informazioa. Tresna honek malgua eta pertsonalizagarria den interfazea du eta bere funtzioen estaldura nabarmen handitzen du. Edozein izaera webguneko edukia biltzeko gai zaitezke.\nDatuen bilketa azkarra eta eraginkorra lortzeko, Web Content Extractor tresnak datu indartsuak biltzen dituen bot indartsua da. Zehaztasun, zehaztasun eta eraginkortasunari esker, tresna hau bere zeregina burutzeko ezinbestekoa da. Era berean, lortu behar duzun gunearen zati batzuk sartu edo baztertu ditzakezu. Zeregin hori URL bat datozen prozeduretatik gerta daiteke. Adibidez, web edukia sareta hau erabili ahal izango duzu meta-datuak biltzeko edo webgune baten zati zehatzak biltzeko ere.\nDatu konbentzionalak biltzeko tresnak ez bezala, webguneen datuak era askotakoak izan daitezke. Esate baterako, webgune baten informazioa biltzeko eta gorde CSV edo testu fitxategi gisa. HTML edo XMLra esportatu ere egin dezakezu. Datu horiek datu lokal lokalean gorde daitezke edo urruneko kokaleku batera esportatu. MySQL datu-basea munduko beste datu-base mota batzuekin bateragarria izan daiteke. Gainera, erabiltzaileek webgunea (edo zatiak) osoa deskargatu dezakete eta tokiko biltegiratze batean gorde.


Kritika: 'The Post'Euskal pantailaren gunea\n70eko hamarkada, AEBek urte luzeak zeramatzaten Vietnameko gerran eta Richard Nixon zen herrialdeko presidentea. The Washington Post egunkaria txikia zen garai hartan, xumea, urte luzez familia bereko kideek kudeatutakoa, bat-batean gauzak aldatu ziren arte.\nSpielbergen azken lanak gogoeta historikoa proposatuko digu beste behin ere. Suspentsea eta polizia-generoak uztartuko ditu oraingoan ere, baina ez da atzerrira joango, ez zaigu gerraz arituko, edo behinik behin, ez literalki. Zuzendariaren film berria botere politikoaren eta herritarren artean suerta daitekeen gerraz ari da. Horrenbeste aldarrikatzen den adierazpen askatasunaz, eta nola gobernuak eta haren mesedetan lan egiten duen makinaria burokratikoa hiritargoa zuhurki maneiatzen saiatzen diren. Hori guztia, neurri batean, ekiditeko, adierazpen askatasuna eta prentsa askatasuna beharko dira, noski, eta horren inguruan ariko zaigu filma. Watergate eskandalua azalarazi baino hilabete gutxi batzuk lehenago kaleratu zuten Vietnameko gerran AEBek gauzatutako kanpo politikaren inguruko informazioa du filmak abiapuntu.\nZuzendariak era oso trebean erabiliko ditu plano eta enkoadraketak, estatua eta berau ordezkatzen duten instituzio guztiak erakusteko modua, plano kontrapikatu eta irekiekin, instituzioen handitasuna eta boterea erakutsi nahian, urruntasuna, hotza eta ezerosotasuna. Egunkaria eta kazetariak erakusten dituen aldiro, ordea, planoak hurbilagoak baliatuko ditu, kolore epelagoak, espazioak txikiagoak irudituko zaizkigu, bizigarriagoak, gizatiarragoak, naturalak, azken finean, herritarrok ezagutzen dugun espazioa.\nBi hari nagusi izango ditu zuzendariaren aldarrikapenak: alde batetik, gobernuen botere aseezinaren bidegabekeria salatu eta kontrol tresna eta neurrien beharraz jabetu gaitezen nahiko du; bestetik, emakumearen papera goraipatuko du, urteetan isilduak eta ukatuak izan diren emakume askoren lana eta papera ikusaraziz. Horretarako, Meryl Streep aktorea izango dugu pantailaren bestaldean. Streepek egunkariaren zuzendariaren papera egingo du. Ez nuke Tom Hanksen lana gutxietsi nahi, baina ni Meryl Streepen aldekoa naiz, beti bezala, irabazi egin nau, lan bikaina egingo baitu.\nZintak oso modu handizalean aurkeztuko digu istorioa, medio eta baliabide guztiekin hornituta dagoelako, Spielbergen filma dela ez ahazteko, eta horrek, batzuetan, istoriotik aterako gaitu. Handitasun hori ohiko da Hollywoodeko zintetan, espektakularizaziorako joera hori. Baina segituan oroitu naiz Egin eta Egunkaria bezalako kasuez, gurean bizitako kasuez, eta aspalditik lehenengo pertsonan pairatu ditugun eta pairatzen ditugun prentsa askatasunaren eta adierazpen askatasunaren urraketez. Hor ditugu orain ere Trump eta bere Fake News direlakoak AEBetan! Horregatik bada ere, merezi du zinta ikusteak, eta nire erreparotxoak ditudan eta borobiltzat jotzen ez dudan arren, gustura ikusten den filma da, erritmo azkar eta bizia darabilena, kazetariaren papera duin egiten duena, informatzea ezinbesteko zerbitzu publiko bat dela gogoraraziz.\nKritika Meryl Streep Mikel Zumeta Steven Spielberg The Post Tom Hanks\nBi Feroz sari eskuratu ditu ‘Handia’ filmak